Juara MotoGP Enam Kali, Marc Marquez Alami Masalah Penglihatan – Diplopia

Pelumba Repsol Honda merangkap juara Kejuaraan Dunia MotoGP sebanyak enam kali, Marc Marquez disahkan mengalami masalah penglihatan melihat imej berganda (double vision) – diplopia buat kali kedua.

Ahad lalu, pelumba Sepanyol berusia 29 tahun ini terjatuh dan mengalami ‘highside’ di selekoh 7 semasa sesi pemanas badan sebelum perlumbaan Indonesian Grand Prix di Litar Pertamina Mandalika, Ahad lalu.

Estamos bien después de la fuerte caída que hemos tenido esta mañana. Por precaución y para no coger más riesgos, hemos decidido no correr la carrera del #IndonesianGP. (1/3)pic.twitter.com/dqRNeKSPdQ

— Marc Márquez (@marcmarquez93) March 20, 2022

Sejurus daripada kemalangan tersebut, pasukan perubatan MotoGP mengesahkan Marquez mengalami gegaran dan trauma sebelum dipindahkan ke hospital di Mataram – pusat bandar di Kepulauan Lombok untuk dilakukan pemeriksaan lanjut.

Susulan daripada pemeriksaan itu, sebagai langkah berjaga-jaga, pasukan perubatan MotoGP bersama-sama pasukan Repsol Honda membuat keputusan mengumumkan Marquez tidak akan mengambil bahagian dalam perlumbaan tersebut.

Ketika dalam perjalanan pulang ke negaranya, Marquez mula mengalami ketidakselesaan penglihatan. Sejurus sahaja tiba di Barcelona pada Isnin lepas, dia segera bertemu pakar oftalmologi, Dr. Sanchez Dalmau sekaligus mengesahkan Marquez mengalami masalah diplopia seperti dialaminya pada November tahun lalu.


Sudikah Warga Kelantan di Lembah Klang Jadikan KL United Sebagai ‘Second Club’?

Pasukan yang baru sahaja dinaikkan pangkat ke saingan Liga Super, Kuala Lumpur United (KL United) giat melakukan pelbagai pembaharuan terutamanya melibatkan barisan pengurusan, barisan kejurulatihan serta barisan pemain-pemain untuk mengharungi saingan musim baharu yang akan bermula pada hujung minggu ini.

Terbaharu, pasukan yang dikemudi oleh bekas pemain dan pengulas bola sepak tanah air, Stanley Bernard telah mengumumkan melantik bekas Presiden Persatuan Bolasepak Kelantan (KAFA), Tan Sri Annuar Musa merangkap Menteri Wilayah Persekutuan sebagai Presiden ‘The Patron’ KL United.

Selain itu, mereka turut mendapatkan khidmat bekas ketua jurulatih Kelantan musim 2012-2013, Bojan Hodak serta mengekalkan khidmat penyerang berpengalaman, Indra Putra Mahayuddin yang juga tidak asing dengan skuad Sang Kijang suatu masa dahulu.

Rasmi! Bojan Hodak kini dilantik ketua jurulatih Kuala Lumpur United. Nantikan saat-saat yang mendebarkan!It's official! Bojan Hodak takes the reign as Head Coach of Kuala Lumpur United. Exciting times head!Artikel penuh: https://t.co/NNDqPIE9Ew pic.twitter.com/rZzJUdJo2c

Mengulas mengenai perlantikan Annuar Musa sebagai presiden dan penaung skuad ibu kota ini, Ketua Pegawai Eksekutif, Stanley menggambarkan Annuar sebagai seorang yang kaya pengalaman, memahami asam garam bola sepak tempatan serta pernah mengecapi kejayaan gemilang bersama Kelantan.

Justeru, KL United mengambil peluang dengan melantik Annuar bagi memberikan ‘tunjuk ajar’ serta nasihat dalam membentuk skuad ibu kota yang serba baharu ini dalam menetapkan visi, misi, hala tuju dan memastikan kelab yang telah diswastakan ini berada dalam landasan yang tepat.

Sebagai tambahan, kehadiran tokoh seperti Annuar serta kelibat ketua jurulatih, Bojan bersama pemain berpengalaman, Indra yang cukup sinonim dengan pasukan Kelantan suatu masa dahulu mungkin dapat menjadi tarikan buat warga Kelantan di Lembah Klang untuk menjadikan KL United sebagai kelab bola sepak kedua mereka.

Fair call. Let's talk current, do you have legendary players like this? 👏 https://t.co/gUFFuUmPQV pic.twitter.com/uDFb682Vf1

“Mungkin kita boleh menjadikan Kuala Lumpur sebagai ‘my second home’ untuk warga Kelantan yang bekerja dan telah bermastautin di Kuala Lumpur, mereka boleh menjadikan KL United sebagai ‘second club’ kerana mereka sudah berpindah ke Kuala Lumpur.”

“Ikon-ikon (seperti Annuar Musa, Bojan Hodak dan Indra Putra) mungkin itu boleh menjadi (salah) satu kita punya ‘blueprint’ dan itu (juga) mungkin sesuatu yang mahu dilakukan oleh Tan Sri sendiri untuk menarik mereka menyokong KL United (dengan) datang ke stadium dan berminat kepada KL United yang sedang melakukan sesuatu yang baik.” katanya ketika dihubungi oleh Sukanz, hari ini.

Sementara itu, Stanley turut berkongsikan kehadiran Annuar juga untuk memastikan kelab mempunyai haluan yang sama bersama-sama Bandaraya Kuala Lumpur dalam usaha untuk menjadikannya sebagai sebuah tempat yang paling menarik untuk dikunjungi menerusi kelab bola sepak KL United.

“Saya melihat, kita boleh mengkomersilkan Bandaraya Kuala Lumpur melalui kelab bola sepak, sama seperti Real Madrid (di Madrid) dan New York Red Bulls (di New York) iaitu merupakan bandar besar (yang juga merupakan ibu kota Sepanyol dan Amerika Syarikat),” jelasnya lagi.

Untuk rekod, Annuar memimpin Kelantan bermula daripada tahun 2009 sehingga 2016 dan kejayaan terbaiknya hadir pada tahun 2012 apabila skuad berpangkalan di pantai timur yang dibimbing oleh Bojan itu berjaya meraih kejayaan ‘treble’ dengan menjulang kejuaraan Liga Super, Piala FA dan Piala Malaysia.

Featured Image: Kuala Lumpur United


‘Sliding Tackle’ Hong Wan Sepatutnya Diberikan Kad Merah, Kata Subkhiddin

Bekas pengadil FIFA, Subkhiddin Mohd Salleh berpendapat aksi “sliding tackle” yang dilakukan oleh pemain Johor Darul Ta’zim (JDT), Nathaniel Shio Hong Wan ke atas pemain Terengganu FC, Syafik Ismail sepatutnya diberikan kad merah.

Insiden terjahan keras itu dilakukan pemain kacukan China-Malaysia ketika mewakili pasukannya bertandang ke Stadium Sultan Mizan Zainal Abidin (SMAZA), Gong Badak dalam saingan Liga Super, malam tadi.

Subkhiddin yang juga merupakan bekas Pengerusi Jawatankuasa Pengadil FAM memberikan pandangannya ketika menjawab persoalan seorang pengguna Twitter, @CafiqSahari samada situasi yang berlaku sekitar minit ke-75 permainan itu perlu dikenakan kad atau tidak.

4.‘Point of contact’ dan adakah ‘force’ berterusan5.Adakah cabaran tersebut membahayakan keselamatan lawannya

— subkhiddin (@subkhiddin1) August 10, 2022

Subkhiddin berpendapat Hong Wan perlu diberikan kad merah berdasarkan tiga pemerhatiannya yang berikut:

“Saya berpendapat Blue-6 bersalah untuk kesalahan serious foul play dan kad merah sepatutnya diberikan.” kongsi pendapatnya selepas membuat pemerhatian di atas.

Any player who lunges at an opponent in challenging for the ball from the front, from the side or from behind using one or both legs, with excessive force or endangers the safety of an opponent is guilty of serious foul play.

Beliau turut merujuk kepada Undang-Undang Permainan (Laws Of The Game) 2022/23, Undang-Undang 12 pada muka surat 106 yang diterjemahkan seperti berikut,

“Takel atau cabaran yang membahayakan keselamatan pemain lawan atau menggunakan daya yang berlebihan atau brutal mesti dihukum sebagai bermain dengan amat kasar.”

“Mana-mana pemain yang menerjah terhadap pihak lawan semasa mencabar bola dari hadapan, dari sisi atau dari belakang menggunakan sebahagian atau kedua-dua kakinya, dengan daya yang berlebihan atau membahayakan keselamatan pemain lawan adalah bersalah kerana bermain dengan amat kasar.”

Bagaimanapun, pengadil yang bertugas pada malam tadi, Mohd Hasrol Mohd Amir sekadar memberhentikan permainan namun tidak memberikan sebarang kad terhadap terjahan dilakukan oleh pemain berusia 21 tahun tersebut yang telah mempunyai satu kad kuning.


BAC 2023: Yew Sin-Ee Yi Hanya Menang 1 Daripada 8 Bertemu Hoki-Kobayashi

Beregu lelaki No.2 tanah air, Ong Yew Sin dan Teo Ee Yi menjadi satu lagi wakil Malaysia yang mengiringi Goh Soon Huat dan Shevon Jemie Lai ke peringkat separuh akhir Kejohanan Badminton Asia (BAC) 2023.

Yew Sin-Ee Yi yang merupakan beregu bebas (independent) mara ke peringkat tersebut selepas menumpaskan beregu No.1 dunia dari Indonesia, Fajar Alfian dan Muhammad Rian Ardianto secara “straight set” dengan skor 22-20 dan 21-15.

Kemenangan itu sekaligus membawa mereka bertemu juara Kejohanan Dunia BWF 2021 dari Jepun merangkap antara lawan yang paling sukar untuk mereka tumpaskan dalam pertemuan-pertemuan lalu iaitu Takuro Hoki dan Yugo Kobayashi.

Di pentas antarabangsa, Yew Sin-Ee Yi sudah pernah turun menentang Hoki-Kobayashi sebanyak lapan kali. Namun begitu, rekod menunjukkan hanya satu kemenangan sahaja pernah berpihak kepada Yew Sin-Ee Yi.

Dan kemenangan itu pula terhasil sekitar tiga tahun lalu dalam saingan Princess Sirivannavari Masters 2020 dengan Yew Sin-Ee Yi mencatatkan kemenangan secara “straight set” 21-17 dan 21-15.

Selepas itu, lima pertemuan seterusnya yang berlangsung di Jelajah Dunia Akhir 2021 (peringkat kumpulan & separuh akhir), Kejohanan Dunia 2021, Terbuka Indonesia 2022 dan Jelajah Dunia Akhir 2022 memperlihatkan Yew Sin-Ee Yi kemarau kemenangan ke atas Hoki-Kobayashi.

Pertemuan yang akan berlangsung pada malam ini di BAC 2023 akan menjadi yang kesembilan melibatkan kedua-dua pasangan ini di pentas antarabangsa. Pemenang bagi perlawanan ini akan menempah tiket ke perlawanan akhir untuk bertemu samada beregu India, Satwiksairaj-Chirag Shetty atau beregu Taiwan, Lee Yang dan Wang Chi-lin.

Featured Image: Badminton Association of Malaysia


Wei Chong-Kai Wun Diundi Menentang Juara Dunia Pada Penampilan Pertama Kejohanan All England

Pasangan beregu lelaki muda negara, Man Wei Chong dan Tee Kai Wun disenaraikan untuk beraksi buat kali pertama di Kejohanan Badminton Terbuka Seluruh England (All England) – sebuah saingan berstatus Jelajah Dunia Super 1000 BWF.

Kejohanan tahunan ini dijadualkan berlangsung pada 16 hingga 20 Mac kelak bertempat di Utilita Arena Birmingham, United Kingdom.

Berdasarkan hasil undian yang dikeluarkan oleh penganjur pada hari ini, beregu yang berusia 22 dan 21 tahun masing-masing ini bakal berhadapan cabaran besar dengan bertemu beregu Jepun yang semakin meningkat naik iaitu Takuro Hoki dan Yugo Kobayashi.

Untuk rekod, pasangan Jepun yang diletakkan sebagai pilihan ketiga untuk menjuarai kejohanan ini merangkap penghuni ranking keempat dunia menampilkan prestasi yang memberangsangkan sejak Oktober tahun lalu.

Daripada enam kejohanan yang disertai bermula bulan tersebut, Hoki dan Kobayashi berjaya merangkul empat kejuaraan iaitu di pentas Terbuka Denmark, Indonesia Masters, Jelajah Dunia Akhir BWF dan Kejohanan Dunia BWF.

Untuk makluman semua, Wei Chong-Kai Wun yang kini menghuni ranking ke-45 dunia belum pernah mempunyai rekod bertemu Hoki-Kobayashi setakat ini.

Sebagai tambahan, kejohanan Terbuka England ini bakal menjadi pentas tertinggi yang pernah disertai oleh Wei Chong-Kai Wun sejak digandingkan bermula Mac 2021. Kejohanan tertinggi yang pernah disertai mereka sebelum ini adalah bertaraf Jelajah Dunia Super 300 BWF sahaja.


RTM Siar Undian Akhir Piala Dunia 2022 Qatar Secara Langsung

Stesen penyiaran milik kerajaan, Radio Televisyen Malaysia (RTM) memaklumkan akan menyiarkan majlis undian akhir Piala Dunia 2022 Qatar secara langsung di saluran-saluran televisyen miliknya.

Menurut RTM, siaran langsung majlis yang diadakan di Doha Exhibition and Convention Center akan dapat disaksikan di saluran TV Okey, Sukan TV serta secara penstriman langsung di platform RTM Klik. Ianya dijadualkan pada jam 11.30 malam, 1 April (Jumaat) kelak.

Bercakap mengenai kejohanan bola sepak yang berlangsung setiap empat tahun ini, setakat artikel ini ditulis, sebanyak 20 daripada 32 negara termasuk tuan rumah, Qatar telah disahkan layak menyertai saingan ini.

UNDIAN AKHIR PIALA DUNIA FIFA QATAR 2022

1 APRIL 2022 (JUMAAT), 11.30 MALAM @tv_okey & Sukan RTM

Penstriman Langsung di RTMKlik #Qatar2022 #FIFA22 pic.twitter.com/6CIO0yCjuX

— RTM Malaysia (@RTM_Malaysia) March 27, 2022

Negara-negara yang telah layak adalah Jerman, Denmark, Brazil, Perancis, Belgium, Croatia, Sepanyol, Serbia, England, Switzerland, Belanda, Argentina, Iran, Republik Korea, Jepun, Arab Saudi, Ecuador, Uruguay dan Kanada.

Sementara itu, sembilan lagi pasukan yang layak akan diketahui pada awal pagi Rabu (waktu Malaysia) nanti setelah selesai perlawanan play-off atau kelayakan masing-masing.

Kesemua 29 pasukan ini akan disusun berdasarkan kedudukan ranking dunia yang dikemaskini oleh Persekutuan Persatuan Bola Sepak Antarabangsa (FIFA) pada 31 Mac nanti.

Kemudiannya, 29 pasukan tersebut akan dibahagikan kepada empat balang dimana Qatar selaku tuan rumah akan diletakkan di posisi A1 dalam Balang 1 dan diikuti dengan tujuh pasukan terbaik.

🤩 Canada reach the men's #WorldCup for the first time since 1986#WCQ | #WorldCup | @CanadaSoccerEN pic.twitter.com/7iiHTZtwxY

— FIFA World Cup (@FIFAWorldCup) March 27, 2022

Seterusnya, pasukan yang menghuni kedudukan kesembilan hingga ke-16 terbaik akan diletakkan di dalam Balang 2 sementara kedudukan ke-17 hingga ke-24 akan diletakkan dalam Balang 3.

Akhir sekali, Balang 4 pula akan diisi oleh pasukan yang menduduki tempat ke-25 hingga ke-29 ditambah dengan slot untuk dua pasukan daripada pemenang play-off antara benua (intercontinental) serta satu pemenang play-off UEFA.

Selepas itu, undian akan dijalankan dengan mencabut setiap pasukan daripada setiap balang untuk diisi dalam Kumpulan A, B, C, D, E, F, G dan H.

Untuk makluman semua, saingan Piala Dunia pada kali ini akan dilangsungkan bermula 21 November sehingga 18 Disember 2022.


Safuwan Baharudin Harungi Tahun Ke-12 Dalam Liga Malaysia Bersama Negeri Sembilan

Pertahanan skuad kebangsaan Singapura, Safuwan Baharudin sudah tidak asing dalam kancah bola sepak tanah air dan tahun ini bakal menjadi tahun ke-12 buat dirinya beraksi di Liga Malaysia.

Pertahanan berusia 32 tahun ini disahkan kekal beraksi di Malaysia apabila pasukan yang menamatkan saingan Liga Super di tangga keempat pada tahun lalu, Negeri Sembilan FC mengumumkan secara rasmi mendapatkan khidmatnya.

“Safuwan Baharudin akan beraksi bersama Negeri Sembilan FC dalam saingan Liga Malaysia 2023,” tulis kenyataan kelab berjulukan The Jangs itu menerusi pelbagai platfrom media sosial rasminya pada hari ini.

MUHAMMAD SAFUWAN BAHARUDIN, HERE WE POIE!🟡⚫🔴

Safuwan Baharudin akan beraksi bersama Negeri Sembilan FC dalam saingan Liga Malaysia 2023.

Safuwan  bukanlah nama asing dalam saingan Liga Malaysia. Beliau pernah beraksi bersama pasukan PDRM FC, Sri Pahang FC dan Selangor FC. pic.twitter.com/OTIh0i6sBX

— Negeri Sembilan Football Club (@nsfc1923) February 22, 2023

Melalui pengumuman terbabit, Negeri Sembilan menjadi pasukan keempat yang disertai oleh Safuwan di Malaysia selepas PDRM FA, Pahang dan Selangor FC.

Antara tahun 2012 hingga 2015, Safuwan beraksi dalam saingan Liga Malaysia bersama pasukan Lions XII – pasukan jemputan yang dikelolakan oleh Persatuan Bola Sepak Singapura (FAS).

Ketika awal tahun 2015, Safuwan pernah berkelana seketika di bumi Australia dengan menyertai Melbourne FC secara pinjaman. Namun setelah tamat tempoh pinjaman terbabit, Safuwan kembali bersama Lionx XII.

Untuk makluman semua, kedatangan Safuwan menjadikan Negeri Sembilan memiliki lima pemain import bagi mengharungi saingan musim ini.

Empat pemain import yang telah ditandatangani oleh Negeri Sembilan ialah Herold Goulon (kekal), Levy Madinda (pinjam daripada JDT), Casagrande (berpindah dari Penang FC) dan Vinicius Leonel (berpindah dari kelab di Brazil).

Sebagai rekod, pada awalnya Negeri Sembilan hanya bercadang untuk menggunakan khidmat pemain import seramai tiga orang sahaja namun menghampiri penutupan jendela perpinhan kali ini, mereka membuat ‘u-turn’ dan meningkatkannya kepada lima orang pemain.


Lebih 125 Permohonan Geran Padanan Sukan Diterima – Hannah

Menteri Belia dan Sukan, Hannah Yeoh memaklumkan bahawa sebanyak RM40 juta telah diperuntukkan kepada Kementerian Belia dan Sukan (KBS) untuk disalurkan menerusi Geran Padanan Sukan (GPS) untuk memastikan industri sukan terus berdaya saing.

Tambah Hannah, sudah lebih 125 permohonan GPS diterima dan kementeriannya telah meluluskan kumpulan pertama pemohon berkelayakan setakat ini.

“Kalau tak silap saya, lebih daripada 125 (permohonan diterima). Saya tiada nombornya secara spesifik. First batch (kumpulan pertama yang memohon) telah kami luluskan.” ujar Hannah ketika ditemui para wartawan.

GPS akan disalurkan kepada para pemohon berkelayakan yang terdiri daripada persatuan sukan, badan bukan kerajaan dan penganjur swasta dengan jumlah maksimum sebanyak RM1 juta akan diberikan dengan kaedah tuntutan bayaran balik (reimbursement).

Difahamkan GPS akan diberikan kepada pemohon yang dapat menepati salah satu daripada dua faktor utama iaitu dapat menaikkan ranking atlet negara dan membangunkan ekonomi negara.

Dalam pada itu, Hannah turut menyeru agar lebih banyak sukan diadakan di kawasan tumpuan umum seperti pusat membeli-belah yang dapat menarik lebih ramai pengunjung sekaligus meningkatkan lagi ekonomi negara.

Kementerian Belia dan Sukan telah menerima peruntukan sejumlah RM40 juta dari Belanjawan 2023 untuk menggerakkan inisiatif Geran Padanan Sukan (GPS).

Geran Padanan Sukan merupakan satu bentuk bantuan kewangan yang diberikan kepada Syarikat, pic.twitter.com/ebgadJNBw6

— KBSMalaysia (@KBSMalaysia) June 15, 2023


FIFA Benar Bawa 26 Pemain Ke Saingan Piala Dunia 2022 Qatar

Badan induk bola sepak dunia, Persekutuan Persatuan Bola Sepak Antarabangsa (FIFA) membenarkan setiap pasukan untuk membawa seramai 26 pemain menyertai saingan Piala Dunia 2022 Qatar kelak.

Perkara tersebut diumumkan selepas Biro Majlis FIFA yang terdiri daripada Presiden FIFA serta enam presiden konfederasi meluluskan perkara tersebut, semalam.

Difahamkan, perubahan tersebut dilakukan oleh FIFA bagi memberikan fleksibiliti disebabkan penganjuran saingan Piala Dunia kali ini berlangsung pada waktu yang unik dan kesan daripada pandemik Covid-19.

Bureau of FIFA Council approves increase of @FIFAWorldCup squads to 26 players

— FIFA Media (@fifamedia) June 23, 2022

Untuk makluman semua, perubahan ini menjadikan saiz skuad Piala Dunia pada kali ini bertambah seramai tiga pemain berbanding edisi terdahulu – 23 pemain sahaja.

Semantara itu, dalam kenyataan yang sama, FIFA turut memaklumkan, bangku simpanan semasa perlawanan Piala Dunia kelak hanya boleh diisi tidak melebihi 26 individu dimana 15 daripadanya merupakan pemain gantian sementara baki 11 lagi adalah pegawai pasukan.

Sebagai tambahan, saingan Piala Dunia 2022 ini akan berlangsung bermula 21 November hingga 18 Disember kelak.

Featured Image: FIFA World Cup


Troussier Setuju Bimbing Skuad Senior & B23 Vietnam Sehingga Julai 2026

Jurulatih kelahiran Perancis, Philippe Troussier dikhabarkan telah mencapai persetujuan bersama Persekutuan Bola Sepak Vietnam (VFF) untuk membimbing skuad senior kebangsaan dan bawah 23 tahun (B-23) negara berkenaan.

Menurut beberapa laporan portal berpangkalan di Vietnam, Troussier dan VFF bersetuju dengan tempoh kontrak lebih dari tiga tahun yang bermula dari 1 Mac 2023 hingga 31 Julai 2026.

Difahamkan, satu majlis perlantikan dan pengenalan jurulatih yang bakal menjengah usia 68 tahun itu akan dibuat secara rasmi pada 26 Februari kelak.

OFFICIAL: Philippe Troussier has officially become the head coach of Vietnam's U23 and National Football Team! 🇫🇷🇻🇳

Will he lead Vietnam's football to even more success in the future? pic.twitter.com/1McZX1QhYF

— Việt Nam Football 🇻🇳⚽ (@FootyVietnam) February 16, 2023

Antara tugasan awal buat Troussier adalah mempersiapkan skuad B23 Vietnam untuk menghadapi temasya Sukan SEA Kemboja 2023 yang akan bermula pada Mei nanti.

Untuk makluman semua, Vietnam merupakan pemenang pingat emas bagi acara bola sepak lelaki pada edisi Sukan SEA Hanoi 2021.

Sebagai tambahan, badan induk bola sepak Vietnam terpaksa mencari pembimbing baharu terutamanya bagi skuad seniornya selepas ketua jurulatihnya sebelum ini, Park Hang-seo tidak melanjutkan kontraknya.


Piala Dunia Hoki: Malaysia Umum 20 Pemain Yang Akan Diterbangkan Ke India

Konfederasi Hoki Malaysia (KHM) tampil mengumumkan senarai 20 pemain yang terpilih untuk membarisi skuad kebangsaan bagi menghadapi Kejohanan Hoki Piala Dunia Lelaki FIH 2023 Bhubaneswar – Rourkela, India bermula 13 hingga 29 Januari kelak, pada hari ini.

Pengumuman terbabit dibuat oleh Pengurus Pasukan Skuad Senior Lelaki Kebangsaan merangkap Naib Pengerusi Jawatankuasa Pengurusan Pasukan Kebangsaan, Dato’ Mirnawan Nawawi dalam satu sidang media di Pejabat KHM.

Senarai itu dimulai dengan dua penjaga gol iaitu Muhammad Hafizuddin Othman dan Adrian Andy Albert.

Seterusnya, senarai itu diisi pula dengan enam pertahanan yang terdiri daripada Muhammad Razie Abd Rahim, Muhammad Marhan Mohd Jalil, Muhammad Najmi Farizal Jazlan, Zulpidaus Mizun, Muhammad Aminuddin Mohd Zain dan Muhammad Amirul Hamizan Azahar.

Manakala, untuk posisi pemain tengah pula, seramai lima pemain terpilih iaitu Meor Muhammad Azuan Hassan, Faiz Helmi Jali, Muhammad Firhan Ashaari, Mohamad Ashran Hamsani dan Muhammad Najib Abu Hassan.

The Hockey World Cup … here are the lads who will  be in Malaysian colours for the FIH Odisha Men's Hockey Worls Cup 2023 in India #MalaysianHockeyConfederation #WorldCup2023 #MalaysianTigers #MalaysianHockey pic.twitter.com/OpuIadtIzj

— MHC (@hockeymalaysia) December 29, 2022

Akhir sekali, Faizal Saari, Muhammad Shahril Saabah, Norsyafiq Sumantri, Muhamad Ramadan Rosli dan Shello Silverius melengkapkan senarai itu selaku penyerang bagi skuad berjulukan Speedy Tigers ini.

Pada masa yang sama, Mirnawan yang juga merupakan bekas pemain kebangsaan turut mengumumkan Tengku Nasrul Ikmal Hakimie Tengku Abd Rahim dan Shahmie Irfan Suhaimi yang merupakan penyerang sebagai pemain simpanan yang sedia untuk menggantikan mana-mana pemain di atas sekiranya diperlukan.

Pada masa yang sama, ketua jurulatih, Arul Selvaraj turut memaklumkan Malaysia akan turun menentang Sepanyol pada 11 Januari sebagai aksi pemanas badan sebelum mengharungi kejohanan terbabit.

Bagaimanapun, pihaknya belum menentukan samada untuk turun beraksi secara perlawanan penuh (60 minit) atau bermain tiga suku sahaja (45 minit) pada perlawanan tersebut.

Untuk makluman semua, hasil undian yang telah keluar pada September lalu menyaksikan Malaysia diletakkan dalam Pool C bersama-sama Belanda, New Zealand dan Chile.

Sebagai tambahan, Malaysia berjaya layak ke saingan Piala Dunia ini selepas mara ke peringkat separuh akhir Piala Asia 2022, pada Mei lalu.

Featured Image: Malaysian Hockey Confederation


Kejohanan Dunia BWF: Axelsen Rekod Tanpa Kalah Kepada 16 Perlawanan, Liew Daren Kandas Di Pusingan 64

Perseorangan lelaki No.1 dunia, Viktor Axelsen melebarkan rekod tanpa kalahnya menjadi 16 perlawanan berturut-turut dalam perlawanan pertamanya di Kejohanan Dunia BWF 2022.

Pemain Denmark ini belum merekodkan sebarang kekalahan bermula saingan Indonesia Masters, Terbuka Indonesia dan Terbuka Malaysia turut berentap menentang pemain senior negara, Liew Daren yang ranking ke-29 dunia pada pusingan 64, hari ini.

Dan ianya bukanlah menjadi cabaran yang besar buat Axelsen apabila dia menetapi ramalan berhasil meraih kemenangan secara “straight set” dengan skor 21-16 dan 21-12 dalam tempoh 42 minit permainan.

TotalEnergies BWF World Championships 2022MS – Round of 6421 21 🇩🇰Viktor AXELSEN🏅16 12 🇲🇾Daren LIEW

🕗 in 42 minutes https://t.co/7tC6tbEqfo

— BWFScore (@BWFScore) August 22, 2022

Sebagai rekod, ini merupakan pertemuan ketujuh melibatkan Daren dan Axelsen di kesemua kejohanan antarabangsa. Dan ini menjadi kekalahan keenam buat Daren di tangan Axelsen.

Untuk makluman, Daren pernah meraih satu kemenangan ke atas Axelsen dan ianya berlaku sekitar sedekad yang lalu ketika beraksi di kejohanan Terbuka Perancis 2012. Dalam perlawanan tersebut, Daren menang secara “straight set” dengan skor 21-18 dan 21-17.

Sementara itu, Axelsen yang meraih kemenangan pada hari ini akan mara ke Pusingan 32. Di peringkat ini, dia akan bertemu samada pemain Belanda, Mark Caljouw atau pemain Singapura, Jason Teh Jia Heng untuk merebut tempat ke Pusingan 16.


Piala Remaja Asia: Skuad Hoki Negara Belasah Uzbekistan

Skuad hoki remaja lelaki Malaysia memulakan kempen Piala Remaja Asia 2023 dengan langkah kanan apabila berjaya membelasah Uzbekistan pada aksi pembukaan Kumpulan B di Oman, semalam.

Skuad kendalian Amin Abdul Rahim itu menjaringkan lapan gol menewaskan negara Asia Tengah itu termasuk jaringan hatrik daripada pemain berjersi No.6, T. Perabu dan kini mendahului kedudukan kumpulan.

Selain T. Perabu, lima lagi jaringan Malaysia dihasilkan oleh Alfarico Liau, Shahmie Irfan, Che Nur Aqilrullah, Mughni Kamal dan Adam Ashraf dalam keempat-empat suku perlawanan.

Uzbekistan berjaya menjaringkan gol tunggal saguhati pada minit ke-55 menerusi pemain berjersi No.5 mereka, Kakharamonov Shavkatjon sekaligus menamatkan aksi yang berlangsung di Kompleks Belia Kebudayaan dan Hiburan Sultan Qaboos dengan keputusan 8-1.

Malaysia bakal bertemu Bangladesh yang berjaya menewaskan tuan rumah, Oman dengan keputusan 2-0 pada perlawanan seterusnya untuk mengekalkan momentum dan terus mendahului Kumpulan B.

Untuk rekod, Malaysia pernah muncul juara Piala Remaja Asia pada tahun 2012 selepas menewaskan Pakistan ketika menjadi tuan rumah bagi kejohanan tersebut di Melaka.

Untuk pengetahuan semua, skuad hoki remaja yang beraksi semalam juga merupakan skuad yang sama mewakili Malaysia dalam temasya Sukan SEA 2023 di Kemboja yang menyaksikan mereka menggondol pingat emas buat kontinjen negara.

Featured Image: Asian Hockey Federation


Piala Uber 2020: Pemain Muda Malaysia Kutip Pengalaman Berharga Menentang China

Tiada sebarang mata dikutip oleh pasukan Malaysia ketika turun menentang China pada perlawanan kedua peringkat Kumpulan D pada kejohanan Piala Uber 2020.

Malaysia yang dibarisi oleh rata-rata pemain muda terpaksa akur tumpas dalam kelima-lima perlawanan yang berlangsung di Ceres Arena, Denmark. Walaupun kalah, majoriti pemain muda mendapat pengalaman dan peluang berharga menentang barisan ‘top player’ China tersebut.

Eoon Qi Xuan turun pada perlawanan pertama, tumpas kepada  Chen Yu Fei yang merupakan pemain nombor 2 dunia merangkap pemenang pingat emas Sukan Olimpik Tokyo 2020 dengan keputusan 13-21 dan 11-21.

Perlawanan kedua melibatkan ‘scratch pair’ Lee Meng Yean-M. Thinaah menentang Liu Xuan Xuan-Xia Yu Ting yang menduduki ranking ke-21 dunia. Mereka turut kalah ‘straight set’ 12-21 dan 17-21.

Pada perlawanan ketiga, Malaysia menurunkan pemain remaja, Siti Nurshuhaini Azman untuk menentang He Bing Jiao yang merupakan pemenang pingat gangsa Sukan Olimpik baru-baru ini. Nurshuhaini yang berada di kedudukan ke-455 dunia tumpas dengan keputusan 8-21 dan 3-21 kepada pemain No.9 dunia itu.

Perlawanan keempat mempertemukan ‘scratch pair’ daripada kedua-dua pasukan iaitu Teoh Mei Xing-Go Pei Kee menentang Huang Dong Ping-Jia Yi Fan. Walaupun masing-masing menurunkan ‘scratch pair’, beregu China tampak lebih menyerlah dan berhasil menumpaskan Mei Xing-Pei Kee 9-21 dan 12-21.

Perlawanan terakhir, K. Letshanaa yang berusia 18 tahun turun menentang Wang Zhi Yi yang berada di ranking ke-18 dunia tumpas dengan keputusan 15-21 dan 11-21.

Pastinya kekalahan ini akan diambil positif oleh kesemua pemain dan barisan kejurulatihan untuk meningkatkan lagi kemahiran, kebolehan, kecergasan dan sebagainya oleh masing-masing agar dapat tampil lebih menyerlah pada masa akan datang.

Sehubungan itu, dengan dua kekalahan di peringkat Kumpulan D, Malaysia sah tidak dapat melayakkan diri ke saingan kalah mati. Bagaimanapun, Malaysia boleh merebut tempat ketiga peringkat kumpulan apabila turun menentang Kanada pada perlawanan terakhir, Selasa nanti.

Featured Image: Badminton Association of Malaysia


Endrick Dos Santos Sertai JDT, Bakal Jadi Rakyat Malaysia – TMJ

Kelab gergasi bola sepak tanah air, Johor Darul Ta’zim (JDT) mengumumkan kemasukan seorang lagi pemain baharunya iaitu Endrick dos Santos yang merupakan kelahiran Brazil.

Pemain tengah berusia 27 tahun ini tidak asing dalam kancah bola sepak tanah air. Sebelum ini, Endrick beraksi selama tiga musim bersama Penang FC serta Selangor FC dan Felcra FC selama satu musim masing-masing.

A post shared by JOHOR DARUL TA’ZIM FC (@officialjohor)

Kemasukan Endrick ke skuad Harimau Selatan diumumkan secara rasmi menerusi video yang membawa pemain tersebut menaiki limosin dan memasuki Stadium Sultan Ibrahim berdurasi 35 saat di pelbagai platform media sosialnya, pada hari ini.

Pada masa yang sama, pemilik JDT, Tunku Ismail Ibni Sultan Ibrahim merangkap Tunku Mahkota Johor (TMJ) menerusi komen yang ditinggalkan pada hantaran video terbabit mendedahkan Endrick akan mendapat kerakyatan dan menjadi rakyat Malaysia.

Untuk makluman, Endrick yang beraksi di Malaysia sejak tahun 2018 telah mencukupi syarat yang ditetapkan oleh Persekutuan Persatuan Bola Sepak Antarabangsa (FIFA) untuk menaturalisasikannya.

Selain itu, TMJ turut mendedahkan juara Liga Super sebanyak sembilan kali berturut-turut itu akan mendatangkan tiga lagi pemain baharu pada jendela perpindahan kali ini.

Featured Image: Penang FC & HRH Crown Prince of Johor


Qatar Mengesahkan Piala Asia 2023 Bermula 12 Januari 2024

Persatuan Bola Sepak Qatar (QFA) mengumumkan secara rasmi tarikh berlangsungnya kejohanan Piala Asia 2023.

Menerusi makluman rasmi negara hos berkenaan, kejohanan yang diadakan empat tahun sekali itu akan berlangsung bermula 12 Januari dan tamat pada 10 Februari 2024.

Perkembangan itu dikongsikan oleh QFA menerusi satu makluman di laman sesawang rasminya sekitar tengah malam tadi.

📄 Local Organising Committee formed for AFC Asian Cup Qatar 2023

H.E. Sheikh Hamad bin Khalifa bin Ahmed Al Thani has been appointed as Chairman of the LOC, and Mansoor Al Ansari as the Managing Director#AsianCup2023 pic.twitter.com/qbFVp5iMXp

— Qatar Football Association (@QFA_EN) February 28, 2023

Dalam kenyataan itu juga, QFA turut mengumumkan pembentukan Ahli Jawatankuasa Penganjuran Tempatan (LOC) Piala Asia 2023 yang akan diterajui oleh Presiden QFA, Sheikh Hamad Bin Khalifa Bin Ahmed Al Thani selaku pengerusi.

Untuk makluman semua, Qatar diumumkan memenangi bidaan menjadi hos Piala Asia 2023 pada Oktober tahun lalu setelah mengetepikan dua lagi pembida, Indonesia dan Republik Korea.

Kejohanan ini akan turut disertai oleh skuad Harimau Malaya bimbingan Kim Pan-gon serta tiga negara lain asia tenggara iaitu Vietnam, Thailand dan Indonesia.


Sebelum Ini Bulu Ketiak, Kali Ini Jari Kaki – Klopp ‘Redha’ Keputusan VAR

Pengurus Liverpool, Jurgen Klopp hanya menerima dengan hati terbuka dua keputusan video assistant referee (VAR) membatalkan dua gol dijaringkan oleh pemainnya ketika menentang Brighton.

Gol pertama yang dibatalkan merupakan jaringan Mohamed Salah sekitar minit ke-33 permainan di mana ulang tayang VAR menunjukkan hujung but atau kakinya melebihi pertahanan pihak lawan.

Gol kedua yang dibatalkan pula sekitar minit ke-83 permainan apabila Sadio Mane didapati oleh VAR berada di kedudukan offside sebelum menanduk masuk bola sepakan percuma oleh Jordan Henderson.

A fascinating interview between Jurgen Klopp and @TheDesKelly discussing Liverpool's draw with Brighton, the Reds' injuries and fixture schedule. pic.twitter.com/s0BhahlUsP

“Kami sudah lalui (jaringan) kami (batal) disebabkan bulu ketiak, logo kelab (di baju), hari ini (jaringan) kami (batal) disebabkan jari kaki. Begitulah. Saya fikir keputusan itu tepat.” kata Klopp kepada BT Sport selepas perlawanan.

Hasil keputusan VAR tersebut memaksa juara bertahan menerima hakikat terikat 1-1 dengan skuad Seagulls dalam aksi yang berlangsung pada malam tadi.

The Seagulls snatch a late point but the champions still return to the top of the #PL table 📈#BHALIV pic.twitter.com/wqEsHNdO9W

Bagaimanapun, The Kops masih mendahului kedudukan Liga Perdana Inggeris (EPL) dengan kutipan 21 mata sekurang-kurangnya sehingga malam ini.

Anda boleh menonton highlight perlawanan di antara Liverpool dan Brighton pada pautan video di bawah:


MotoGP: Cal Crutchlow Sertai Petronas SRT Untuk 3 Perlumbaan Berikutnya

Petronas SRT mengumumkan bekas pelumba Honda, Cal Crutchlow akan menjadi taruhan mereka untuk tiga perlumbaan berikutnya dalam saingan MotoGP.

Perkembangan ini dimaklumkan secara rasmi oleh Petronas SRT menerusi pelbagai platform media sosial milik mereka, hari ini.

Crutchlow to join PETRONAS Yamaha Sepang Racing Team for next 3 racesPETRONAS Yamaha SRT welcomes @calcrutchlow to the Malaysian squad as stand-in for @FrankyMorbido12, who continues his recovery from left knee surgery.📄https://t.co/WMjnbw78Pc#MotoGP | #PETRONASmotorsports pic.twitter.com/cp59AGhDay

Crutchlow yang juga merupakan test rider bagi Petronas SRT dipilih bagi menggantikan Franco Morbidelli yang perlu menjalani rehat selepas pembedahan lutut kirinya.

Pelumba berusia 35 tahun ini akan mewakili Petronas SRT untuk mengharungi dua perlumbaan di Spielberg, Austria iaitu Styria GP dan Austria GP.

Sebuah lagi perlumbaan adalah di negara kelahirannya iaitu Litar Silverstone, British GP.

Ketiga-tiga perlumbaan tersebut akan berlangsung pada 8 Ogos, 15 Ogos dan 29 Ogos masing-masing.


Penyerang Spurs, Harry Kane Dilantik Duta AIA

Kumpulan insurans hayat pan-asia, AIA Group Limited atau dikenali sebagai AIA melantik penyerang Tottenham Hotspur dan kapten skuad kebangsaan England, Harry Kane sebagai Duta AIA.

Perlantikan Kane sebagai dutanya hasil daripada kerjasama AIA dengan penyerang itu melalui kelabnya yang terkenal dengan julukan Spurs selama 10 tahun.

AIA dan Harry berkongsi matlamat yang sama untuk menangani kesihatan mental dan daya tahan. AIA akan bekerjasama dengan Yayasan Harry Kane (HKF) untuk memperjuangkan kepentingan kesihatan dan kesejahteraan mental melalui perkongsian tersebut.

Kempen ini akan dimulakan dengan sebuah animasi yang dihasilkan sendiri oleh Harry bertajuk Harry Kane: Resilience yang bertujuan mempromosikan kepentingan pemikiran positif, kepercayaan diri serta mendapatkan sokongan daripada orang lain.

Sebagai rekod, AIA merupakan Rakan Kongsi Utama Global Tottenham Hotspur sejak 2013.

Kerjasama atau perkongsian itu telah menjadi sebuah platform bagi mengukuhkan lagi penglibatan dengan komuniti AIA di seluruh rantau Asia. Di samping itu, klinik-klinik bola sepak popularnya juga telah memberi manfaat kepada 80,000 kanak-kanak.


Sukan Komanwel: Aaron-Wooi Yik Tundukkan Beregu No.1 India Kali Kelima Berturut-Turut

Beregu No.1 India, Satwiksairaj Rankireddy dan Chirag Shetty terpaksa akur tumpas buat kali kelima berturut-turut di tangan Aaron Chia dan Soh Wooi Yik.

Pasangan yang menghuni ranking ketujuh dunia itu mengalami kekalahan terbarunya di tangan beregu utama Malaysia dalam perlawanan pertama peringkat akhir acara badminton berpasukan Sukan Komanwel Birmingham 2022, sebentar tadi.

Dalam pertarungan tersebut, gandingan Satwiksairaj-Chirag terpaksa akur tumpas secara “straight set” dengan skor 21-18 dan 21-15.

RESULTS: #Birmingham2022 FINAL#MAS🇲🇾 1-0 #IND🇮🇳

Aaron Chia-Soh Wooi Yik def. Satwiksairaj Rankireddy-Chirag Shetty 21-18 21-15#DemiMalaysia#BadmintonMalaysia pic.twitter.com/pQeraNlO8U

— BAM (@BA_Malaysia) August 2, 2022

Kemenangan diraih Aaron-Wooi Yik ini membolehkan Malaysia mendahului 1-0 ke atas India dalam perlawanan yang merebut kilauan pingat emas ini.

Sebagai rekod, empat pertemuan lalu yang menyaksikan Satwiksairaj-Chirag tumpas kepada Aaron-Wooi Yik berlangsung di Kejohanan Badminton Asia 2022, Terbuka Perancis 2021, Terbuka Thailand 2021 dan Terbuka India Antarabangsa 2017.

Seterusnya, perlawanan kedua melibatkan pertembungan antara perseorangan wanita daripada pasukan masing-masing.

Malaysia mempertaruhkan pemain yang berada di ranking ke-60 dunia, Goh Jin Wei manakala India pula meletakkan perseorangan No.7 dunia, Pusarla Venkata Sindhu.

Featured Image: Badminton Association of Thailand


Indonesia ‘Berjodoh’ Dengan Malaysia Di Piala Thomas & Uber

Musuh serantau, Indonesia bakal menjadi halangan buat skuad Piala Thomas dan Uber negara apabila kedua-dua negara diundi bersama-sama dalam satu kumpulan bagi menghadapi saingan yang bakal berlangsung di Aarhus, Denmark bermula 3 Oktober nanti.

Bagi kempen Piala Thomas, Malaysia turut akan menghadapi cabaran dua negara Eropah, Belanda dan England dalam kumpulan A.

Selain Indonesia, Korea Selatan dan Australia bakal menjadi lawan skuad wanita negara yang diundi dalam kumpulan B.

Andai disingkap kembali perjalanan kedua-dua pasukan untuk layak secara merit ke saingan di Aarhus itu, skuad lelaki negara melakar kejutan mara ke perlawanan akhir Kejohanan Badminton Berpasukan Asia 2020 di Filipina.

Skuad yang diketuai Lee Jii Zia itu menumbangkan gergasi badminton dunia, Jepun pada aksi separuh akhir dengan keputusan 3-0 yang mana Jii Zia menundukkan Kanta Tsuneyama 21-11, 8-21, 21-11.

Dua lagi mata buat skuad negara dihadiahkan oleh pasangan utama, Aaron Chia-Soh Wooi Yik dan perseorangan kedua, Cheam June Wei.

Kecemerlangan itu gagal diulangi pada aksi final setelah skuad negara kecundang 1-3 di tangan Indonesia.

Skuad wanita negara turut sama melakar kejutan apabila layak secara merit berikutan kemaraan mereka ke separuh akhir walaupun kemudiannya kecundang 0-3 bertemu Jepun.

Kejohanan Piala Thomas dan Piala Uber 2020 sepatutnya berlangsung pada Mei 2020, namun wabak COVID-19 yang melanda memaksa saingan dijadualkan semula ke bulan Oktober nanti.

Berikut adalah keputusan penuh undian:

Indonesia, Malaysia, Belanda & England

China, Chinese Taipei, Australia & Perancis

Denmark, India, Germany & Algeria

Jepun, Korea Selatan, Thailand & Canada

Jepun, Chinese Taipei, Mesir & Sepanyol

Korea Selatan, Indonesia, Australia & Malaysia

Thailand, Denmark, Scotland & Canada

China, India, Perancis & Jerman


All England 2022: Dikejutkan Beregu Indonesia, Yew Sin-Ee Yi Terus Kempunan Pentas Suku Akhir

Beregu bebas (independent) negara, Ong Yew Sin dan Teo Ee Yi terus kempunan untuk merasai aksi di pentas suku akhir Kejohanan Badminton Terbuka Seluruh England (All England) apabila disingkirkan secara mengejut di Pusingan 16, sebentar tadi.

Lebih mengejutkan, Yew Sin-Ee Yi yang berada di kedudukan kesebelas dunia merangkap pilihan kelapan untuk menjuarai kejohanan ini dikejutkan oleh beregu Indonesia yang berada di ranking lebih rendah dari mereka, ranking ke-28 dunia, Muhammad Shohibul Fikri dan Bagas Maulana.

YONEX All England Open Badminton Championships 2022MD – Round of 16               🇮🇩Muhammad Shohibul FIKRI🏅24 13 21 🇮🇩Bagas MAULANA🏅22 21 17 🇲🇾Yew Sin ONG               🇲🇾Ee Yi TEO🕗 in 55 minutes https://t.co/jOD0sY8tMy

Perlawanan yang berlangsung di Gelanggang 1, Utilita Arena, Birmingham itu menyaksikan mereka tumpas dengan skor 22-24, 21-13 dan 17-21 dalam tempoh permainan yang menghampiri satu jam.

Untuk makluman semua, ini merupakan pertemuan pertama melibatkan kedua-dua beregu dari Malaysia dan Indonesia ini di kejohanan antarabangsa.

Sebagai rekod, Yew Sin-Ee Yin telah menyertai enam edisi kejohanan All England sejak tahun 2017. Bagaimanapun, Pusingan 16 kekal menjadi peringkat tertinggi yang pernah mereka beraksi di saingan badminton tertua di dunia ini.

Sementara itu, Shohibul Fikri-Bagas Maulana akan berhadapan samada beregu Jepun, Takuro Hoki dan Yugo Kobayashi (ranking keempat) atau beregu England, Ben Lane dan Sean Vendy (ranking ke-18) di peringkat suku akhir kelak.

Featured Image: Badminton Association of Malaysia


Marc Marquez Selesai Dibedah, Terlepas Perlumbaan Argentina GP

Pelumba Repsol Honda Team, Marc Marquez tidak akan beraksi dalam perlumbaan kedua Kejuaraan Dunia MotoGP 2023 iaitu Argentina GP yang akan berlangsung pada penghujung minggu ini.

Pengesahan itu hadir menerusi makluman daripada pasukannya selepas Marquez selesai menjalani pembedahan pergelangan tangan di Hospital Internacional Ruber, Madrid.

Buat masa ini, Marquez akan memberikan tumpuan penuh kepada sesi pemulihan sebelum kembali dalam keadaan terbaik untuk pusingan berikutnya.

Untuk makluman semua, pelumba berusia 30 tahun itu terpaksa menjalani pembedahan selepas mengalami patah tulang ibu jari tangan kanannya selepas terlibat dalam insiden pada perlumbaan Portugal GP, Ahad lalu.

Featured Image: Repsol Honda Team


Ketua Jurulatih MUFC Ditamatkan Kontrak Ekoran Hanya Kutip 1 Mata

Pengendali Melaka United FC (MUFC), Risto Vidakovic menjadi ketua jurulatih pertama yang membimbing pasukan Liga Malaysia ditamatkan kontrak secara awal, musim ini.

Menurut laporan Utusan Malaysia, pengendali dari Bosnia & Hezegovina itu ditamatkan kontrak oleh skuad Hang Tuah ekoran daripada prestasi yang tidak memberangsangkan dengan hanya mengutip satu mata daripada empat perlawanan awal liga.

Disebabkan prestasi itu, MUFC menghuni tangga kesepuluh liga – berada di atas Sarawak United yang turut mempunyai satu mata serta Terengganu tanpa mata yang kekurangan dua perlawanan.

📊 KEDUDUKAN – LS4#LigaSuper2022 pic.twitter.com/DdTGKWAySA

— #LigaMalaysia2022 (@MFL_MY) April 10, 2022

“Khidmat dia (Vidakovic) bersama MUFC ditamatkan bermula kelmarin susulan prestasi pasukan yang hanya mengutip satu mata selepas empat perlawanan dalam Liga Malaysia musim ini.

“Penamatan kontrak ini adalah hasil persetujuan bersama kedua-dua pihak,” kata pemilik MUFC, Datuk Seri Justin Lim seperti dipetik daripada portal akhbar berkenaan.

Bagaimanapun, dalam laporan yang sama, ramai yang melihat penamatan kontrak ini ada kaitan dengan tindakan Vidakovic mendedahkan mengenai isu gaji pemain secara terbuka baru-baru ini.

Pada masa yang sama, Justin merangkap Ketua Pegawai Eksekutif (CEO) MUFC memaklumkan, buat masa ini, pasukannya itu akan dibimbinng oleh penolong ketua jurulatih, Mohd. Asri Niggal sehingga perlantikan ketua jurulatih baharu diumumkan kelak.

Sebagai rekod, Vidakovic yang berusia 53 tahun baru sahaja diumumkan dilantik sebagai ketua jurulatih MUFC pada 22 Januari lalu menggantikan Zainal Abidin Hasaan.

Featured Image: Malaysian Football League


Manchester United Bakal Hadapi Kelab Milik Ryan Reynolds di Stadium Snapdragon

Gergasi Liga Perdana Inggeris, Manchester United mengumumkan bakal mengadakan aksi pramusim mereka menentang kelab milik Ryan Reynolds, Wrexham di Stadium Snapdragon, San Diego pada Julai nanti.

Menurut laman sesawang rasmi kelab, ini merupakan perlawanan pertama skuad kendalian Erik Ten Hag bagi siri Jelajah Musim Panas 2023 di Amerika Syarikat yang dijadualkan berlangsung pada 25 Julai kelak.

Pengarah Bola Sepak Manchester United, John Murtough berkata, perlawanan ini akan memberi peluang kepada para pemain akademi berbakat untuk merasai suasana bermain dengan skuad utama.

🍿 The collab you didn't know you needed…

Starring: @VancityReynolds, @RMcElhenney and The Boss 😎

🏟 Snapdragon Stadium, San Diego🗓 25 July🧠 The mind games have begun#MUFC || #MUTOUR23

— Manchester United (@ManUtd) March 27, 2023

Perlawanan ini bakal diadakan di Stadium Snapdragon, dahulunya dikenali sebagai Aztecs Stadium sebelum dibeli hak penamaannya oleh syarikat digital multinasional, Qualcomm Technologies Inc. bernilai AS$45 juta selama 15 tahun.

Bintang filem Deadpool itu bersama rakan pelakonnya, Rob McElhenney menerusi entiti syarikat bersama RR McReynolds telah mengambil alih tampuk kepimpinan Wrexham setelah membelinya dari penyokong Wales pada November 2020.

Kelab ketiga tertua di dunia itu semakin mendapat perhatian umum apabila transformasi yang dibawa gandingan Hollywood terhadap ekosistem bola sepak Wrexham dalam misi untuk mendaki piramid Liga Inggeris.

Pada saat ini, Wrexham sedang bertarung untuk muncul juara Liga Nasional Vanarama 2022/23. Mereka menduduki tangga kedua liga dengan kutipan 39 mata disamping memiliki berkelebihan dua perlawanan berbanding pendahulu liga, Notts County.


Hukum? Gantung? Kalau TMJ Nak Pergi Stadium Tengok Bola Di Johor Siapa Berani Tahan?

Sekiranya pemilik Johor Darul Ta’zim (JDT), DYAM Tunku Ismail Ibni Sultan Ibrahim merangkap Tunku Mahkota Johor (TMJ) dikenakan hukuman gantung daripada sebarang aktiviti bola sepak, siapakah yang berani menahan baginda daripada berbuat demikian?

Persoalan ini diutarakan oleh pemilik Kelab Bola Sepak Kelantan (Kelantan FC), Norizam Tukiman menerusi satu hantaran di akaun media sosialnya hari ini, mengenai isu hukuman kepada Tunku Ismail setelah mengkritik Persatuan Bola Sepak Malaysia (FAM) dan skuad Harimau Malaya dalam satu temu ramah, baru-baru ini.

“Kalau nak gantung pun, fikir la betul-betul logik ke tak? Baginda Tunku Mahkota Johor (TMJ), kalau nak pergi stadium kat Johor tengok bola ada sesiapa berani nak tahan?” tulis pemilik yang turut dikenali sebagai Zamsaham itu.

“Baginda juga pemilik JDT yang terlibat dalam uruskan pasukan. Ingat technical director (TD), sporting director, manager (pengurus) dan semua kat sana akan buat keputusan tanpa rujuk kepada TMJ?”

“Jadi apa guna kalau gantung? Memang tiada faedah. Sebab baginda ada ‘spirit’ dalam kemajuan bola sepak JDT. Kita patut fikir dengan logik dan terima pandangan TMJ. Takkan kritikan yang konstruktif pun tak nak terima?” tambahnya lagi.

Pada masa yang sama, Norizam turut menyoal kewajaran hukuman kepada pemilik kelab apabila mengkritik atau memberikan pandangan terhadap bola sepak Malaysia.

“Kita kritik bukan sekadar kritik untuk cari publisiti. Ada sebab kita bercakap. Lebih-lebih lagi, hari ni kita memasuki era penswastaan. Bagilah ruang masa nak bermula ni.” ujarnya.

#KualaLumpur Khalid Ali menuntut Persatuan Bolasepak Malaysia (FAM) menjelaskan bagaimana beberapa statut berhubung Artikel 61, 82 dan 88 berfungsi terhadap pemilik kelab dalam saingan Liga Malaysia sekiranya didapati mengkritik badan induk itu.https://t.co/9SvvyVJZNJ

Awal Februari ini, sebuah akbar tempatan melaporkan bekas pemain kebangsaan, Khalid Alid mempersoalkan mengapa tiada tindakan oleh FAM dikenakan ke atas TMJ selaku pemilik kelab apabila melontarkan kritikan terbabit berdasarkan beberapa klausa dalam Statut FAM.

Sedangkan beberapa jurulatih mahupun pegawai telah dikenakan hukuman sebagai contoh digantung daripada terlibat sebarang aktiviti melibatkan bola sepak ekoran mengeluarkan kenyataan kepada FAM.

Bagaimanapun, FAM menerusi Pengerusi Jawatankuasa Undang-Undang, Saaran Nadarajah memaklumkan TMJ ‘terlepas’ daripada sebarang hukuman kerana memberikan kritikan membina untuk kebaikan dan kemajuan bola sepak negara.

Featured Image: JOHOR Southern Tigers


BATC 2022: Sze Fei-Izzuddin, Jun Hao Elakkan Malaysia Diaibkan Pasukan Pelapis Jepun

Pasangan beregu serta perseorangan muda negara, Goh Sz Fei-Nur Izzuddin dan Leong Jun Hao berjaya menyelamatkan pasukan lelaki negara daripada diaibkan oleh Jepun yang dibarisi pemain-pemain pelapis dalam Kejohanan Badminton Berpasukan Asia (BATC) 2022.

Ketika Malaysia ketinggalan 1-2, Sze Fei-Izzuddin yang turun pada perlawanan keempat berhasil merekodkan kemenangan ke atas Shuntaro Mezaki-Haruya Nishida sekaligus mengikat Jepun dengan kedudukan 2-2.

Sze Fei-Izzuddin yang menghuni ranking ke-17 dunia itu berjaya menundukkan lawannya menerusi tiga set permainan dengan skor yang berkesudahan 17-21, 21-17 dan 21-17.

RESULTS: #BATC2022Group B🇲🇾 3-2 🇯🇵Leong Jun Hao def. Moriguchi Koshiro 21-18 21-16* Malaysia through to last four as Group B winners!#DemiMalaysia#BadmintonMalaysia pic.twitter.com/UOF5eOVWD9

Memasuki perlawanan terakhir, Jun Hao berjaya menyudahkan permainan dengan merekodkan kemenangan ke atas Koshiro Moriguchi dengan pungutan mata 21-18 dan 21-16 sekaligus mengesahkan kemenangan 3-2 Malaysia ke atas Jepun.

Pada awalnya, Malaysia terlebih dahulu mendahului 1-0 hasil sumbangan kemenangan oleh jaguh perseorangan negara, Lee Zii Jia yang menumpaskan Riku Hatano dengan skor 15-21, 21-6 dan 21-15 pada perlawanan pertama.

RESULTS: #BATC2022Group B🇲🇾 1-0 🇯🇵Lee Zii Jia def. Hatano Riku 15-21 21-6 21-15#DemiMalaysia#BadmintonMalaysia pic.twitter.com/j7M7sW6HVV

Bagaimanapun, percaturan Malaysia untuk menumpaskan Jepun terganggu apabila beregu No.1 negara, Aaron Chia-Soh Wooi Yik tumpas mengejut kepada pasangan yang menduduki ranking dunia jauh lebih rendah daripadanya, Ayato Endo-Yuta Takei.

Lebih mengejutkan, gandingan Ayato-Yuta yang berada di ranking ke-857 ini berjaya mengalahkan Aaron Chia-Wooi Yik secara ‘straight set’ dengan keputusan 21-23 dan 16-21.

Di perlawanan ketiga pula, Aidil Sholeh turut sama gagal membenam lawannya, Koo Takahashi dimana dia tumpas d dengan keputusan 21-19, 16-21 dan 15-21 sekaligus memberikan Jepun mendahului 2-1.

Sebagai tambahan, kemenangan 3-2 ke atas Jepun ini membolehkan Malaysia menamatkan saingan peringkat Kumpulan B selaku juara.

Featured Image: Badminton Association of Malaysia


Malayan Tigress B-17 Dibimbing Satu-Satunya Wanita Yang Mempunyai Lesen FAM A Di Malaysia

Satu-satunya wanita yang mempunyai Lesen Kejurulatihan AFC/FAM A di Malaysia, Petronella Douny kini dilantik sebagai ketua jurulatih skuad bola sepak wanita bawah 17 tahun (B-17) negara yang baharu.

Difahamkan ianya menjadi salah satu faktor penyumbang kepada pemilihan jurulatih berusia 36 tahun kelahiran Sabah tersebut sebagai ketua pengendali skuad berjulukan Malayan Tigress B-17 ini.

Pengesahan perlantikan Petronella itu hadir menerusi satu makluman oleh Persatuan Bola Sepak Malaysia (FAM) menerusi satu siaran media yang dikeluarkan pada hari ini.

Selain daripada memiliki kelayakan daripada segi lesen kejurulatihan, menurut Pengarah Teknikal FAM, Scott O’Donell, Petronella juga pernah menggalas tugas sebagai penolong jurulatih skuad Malayan Tigress B-18 pada kempen Kejuaraan AFF Wanita B-18 di Palembang, Indonesia tahun lalu.

Tambahan pula, Petronella diketahui sebagai seorang yang memberikan komitmen tinggi dalam arena bola sepak wanita menerusi pembabitan berterusan terhadap pembangunan sukan ini di negeri kelahirannya.

Pada masa yang sama, perlantikan Petronella ini juga sejajar dengan visi FAM untuk memperkasakan lagi bola sepak wanita dengan membina skuad bola sepak wanita kebangsaan yang terdiri daripada kaum wanita.

Featured Image: Football Association of Malaysia


Sukan Komanwel: Larian 21.32s Russel Taib Kekang Kemaraannya Ke Peringkat Akhir 200m

Atlet pecut berdarah campuran negara, Russel Taib tidak dapat melayakkan dirinya ke peringkat akhir acara 200 meter (m) lelaki di temasya Sukan Komanwel Birmingham 2022.

Ini berikutan pelari berusia 24 tahun ini menamatkan lariannya di tempat keenam pada perlumbaan peringkat separuh akhir (Kelompok 1) dengan catatan masa 21.32 saat (s).

Perlumbaan kelompok ini dimenangi oleh atlet tuan rumah, Zharnel Hughes dengan catatan masa 20.32s – terpantas di peringkat separuh akhir.

Untuk makluman, hanya juara dan naib juara daripada 3 kelompok di sahaja yang dapat melayakkan diri ke peringkat akhir secara automatik sambil ditemani dua pelari terpantas merentasi semua kelompok di peringkat separuh akhir.

Tujuh lagi pelari yang melayakkan diri ke peringkat akhir adalah seperti berikut:

Sebagai rekod, larian yang dicatatkan oleh Russel di peringkat saringan sebelumnya lebih pantas berbanding di peringkat separuh akhir, 21.13s.

Sebagai perbandingan, rekod peribadi terbaik dilakukan oleh atlet kelahiran Kuala Lumpur ini adalah 20.77s yang juga merupakan rekod kebangsaan bagi acara 200m.

Featured Image: Instagram Russel Taib


Belanjawan 2021: RM20 Juta Diperuntukkan Sebagai Pinjaman Mudah Kepada Pengusaha Sukan

Ekoran penularan pandemik Covid-19, industri sukan turut sama terjejas sepertimana sektor-sektor industri yang lain di Malaysia.

Sehubungan itu, bagi mengurangkan beban yang ditanggung oleh pengusaha-pengusaha industri sukan, kerajaan mengumumkan peruntukan sebanyak RM20 juta disediakan sebagai pinjaman mudah.

RM20 juta untuk pinjaman mudah TEKUN Sukan bagi memastikan kelansungan operator fasiliti sukan. #KesejahteraanRakyat #Belanjawan2021

Ia diumumkan oleh Menteri Kewangan, YB Tengku Dato’ Sri Zafrul Tengku Aziz dalam pembentangan Belanjawan 2021 di Dewan Rakyat, pada hari ini.

Ianya merupakan pinjaman di bawah skim TEKUN Sukan untuk memastikan kelangsungan operator fasiliti sukan.


Chelsea Era Todd Boehly Pecat Ketua Jurulatih Buat Kali Pertama

Tradisi memecat ketua jurulatih atau pengurus apabila prestasi semasa Chelsea tidak begitu memuaskan yang sebelum ini diamalkan oleh Roman Abramovich diteruskan oleh pemilik baharunya, Todd Boehly.

Menerusi satu makluman terbaru oleh kelab berpangkalan di London itu, jodoh skuad yang terkenal dengan julukan The Blues bersama ketua jurulatihnya, Thomas Tuchel telah berakhir, hari ini.

Pemecatan itu hadir selepas Chelsea tumpas 0-1 dalam perlawanan sulung Liga Juara-Juara UEFA (UCL) dalam Kumpulan E kepada Dinamo Zagreb, awal pagi tadi waktu Malaysia.

Chelsea Football Club part company with Thomas Tuchel.

— Chelsea FC (@ChelseaFC) September 7, 2022

Selain tumpas dalam perlawanan ini, Chelsea di bawah jurulatih Jerman ini turut memulakan enam aksi awal Liga Perdana Inggeris (EPL) dengan tidak begitu meyakinkan iaitu 3 kemenangan, satu seri dan dua kekalahan.

Kejayaan besar Tuchel membimbing kelab ini menjulang trofi UCL, Super Cup dan Piala Dunia Kelab FIFA pada tahun 2021 langsung tidak membuatkan kepimpinan Chelsea teragak-agak untuk memecatnya.

Pemilikan Boehly yang merupakan ahli perniagaan dari Amerika Syarikat ini terhadap Chelsea sudah genap 100 hari. Difahamkan, Boehly percaya ini merupakan waktu yang tepat untuk melakukan transisi mencari ketua jurulatih baharu bagi mengemudi Chelsea.

Tiada sebarang makluman mengenai jurulatih baharu yang akan dilantik oleh Chelsea buat masa ini. Untuk menghadapi perlawanan yang mendatang, dimaklumkan, persiapan itu akan dilakukan oleh barisan kejurulatihan sedia ada.


Sangat Berbaloi! Gaji Rossi Tidak Ditanggung Pasukan Petronas

Gaji pelumba legenda, Valentino Rossi tidak berada di bawah tanggungjawab pasukan negara, Petronas Yamaha SRT walaupun bakal berlumba bersama mereka untuk saingan MotoGP, musim depan.

Terdahulu, Rossi yang merupakan juara dunia sebanyak sembilan kali disahkan secara rasmi menyertai pasukan satelit, Petronas Yamaha SRT dengan kontrak selama setahun, sabtu lalu.

Menurut prinsipal Petronas Yamaha SRT, Datuk Razlan Razali berkata pembiayaan gaji Rossi sepanjang dia beraksi bersama pasukan Malaysia ini akan ditanggung sepenuhnya oleh pasukannya yang terdahulu, Monster Energy Yamaha.

Valentino Rossi 2021 Announcement Press Conference @ValeYellow46 and Lin Jarvis explain all about the new contract that will see The Doctor race with the Petronas Yamaha @sepangracing team in 2021.▶  https://t.co/xuSCA0tm4R#MonsterYamaha | #MotoGP pic.twitter.com/tTnYMfuJg8

“Pada awalnya, apabila kita ditawarkan peluang (mendapatkan) Valentino, terdapat beberapa terma dan syarat. Pada masa sama, kita juga mahukan dan tawaran itu bagus.

“Kos untuk mendapatkan Valentino dibayar oleh pasukan pengeluar dan bukannya kita,” kata Razlan seperti dipetik dalam Berita Harian.

Sepertimana diketahui, khabar mengenai pelumba berusia 41 tahun ini untuk menyertai Petronas Yamaha SRT telah lama bertiup. Dan ianya diikuti dengan beberapa siri perbincangan yang melibatkan pelbagai pihak.

It's a battle of the Yamahas from the front row! ⚔@FrankyMorbido12 starts from pole ahead of @FabioQ20 and @ValeYellow46! 🔥#CatalanGP 🏁 pic.twitter.com/OCrxdjEBIj

“Ini membabitkan kontrak antara Yamaha dan Valentino, Yamaha dan SIC dan Valentino bersama SIC. Dia bukannya seorang pelumba biasa, ini Valentino, jadi (perbincangan) menjadi agak lama, namun akhirnya kita menandatanganinya,” jelas Razlan.

Sementara itu, mengenai tempoh kontrak selama setahun di antara Rossi dan Petronas Yamaha SRT, Razlan berkata pihaknya akan melihat perkembangannya daripada satu perlumbaan ke perlumbaan yang lain sebelum meneruskannya atau tidak untuk musim-musim berikutnya.

Dengan pengumuman kemasukan Rossi ke pasukan Petronas Yamaha SRT ini, dia kekal menunggang jentera YZR-M1 dan akan bergandingan bersama bekas anak didiknya, Franco Morbidelli.

Featured Image: Monster Energy Yamaha


Piala Thomas 2020: Ketahui Ranking & Pencapaian Terakhir Barisan Pemain Lelaki Pasukan Malaysia

Kejohanan badminton berpasukan lelaki, Piala Thomas 2020 yang berlangsung di Aarhus, Denmark telah membuka tirainya pada Sabtu lalu. Namun Malaysia yang berada di dalam Kumpulan D akan turun buat pertama kali pada awal pagi Rabu nanti.

Lawan pertama yang akan dihadapi oleh pasukan Malaysia dalam kejohanan dwitahun ini adalah Kanada sebelum bertemu Jepun selang dua hari berikutnya.

Sebelum kita menyaksikan perlawanan pertama melibatkan pasukan negara, kami sajikan ranking semasa dan pencapaian terakhir yang diraih oleh setiap anggota skuad Malaysia yang telah disenaraikan oleh Persatuan Badminton Malaysia (BAM) untuk mengharungi kejohanan ini.

Artikel Berkaitan: Usah Terkejut BAM Senarai Pemain Muda ke Saingan Piala Sudirman & Thomas/Uber

Pencapaian Terakhir: Tempat Ketiga Piala Sudirman 2021

Pencapaian Terakhir: Suku Akhir Spain Masters 2021

Pencapaian Terakhir: Separuh Akhir Polish Open 2021

Pencapaian Terakhir: Pusingan 32 Spain Masters 2021

Umur: 24 dan 23 Tahun

Asal: Melaka dan Kuala Lumpur

Umur: 24 dan 23 Tahun

Pencapaian Terakhir: Pusingan 32 Swiss Open 2021

Umur: 21 dan 22 Tahun

Berdasarkan rekod, pemain ini pernah bersama Ng Eng Cheong namun dia disenaraikan dalam skuad Piala Thomas 2020 berkemungkinan untuk dijadikan ‘scratch pair’ dengan mana-mana pemain beregu lain. Antara pemain lain yang pernah bergandingan dengannya ialah Man Wei Chong.

Ranking Dunia: 73 (bersama Ng Eng Cheong)

Pencapaian Terakhir: Pusingan 32 All England Open Badminton Championship 2021


K. Devan Harap Diberi Peluang Jalani Latihan & ‘Friendly Match’

Pasukan-pasukan Liga Malaysia mengharapkan mereka bakal mendapat lampu hijau daripada Majlis Keselamatan Negara (MKN) untuk turun berlatih dalam masa terdekat jika tempoh Perintah Kawalan Pergerakan (PKP) berakhir, 4 Februari ini.

Ketua jurulatih Negeri Sembilan FC, K Devan berpandangan, berdasarkan pengalaman musim lalu, beliau melihat semua pasukan sudah matang serta mampu patuh 100 peratus Prosedur Operasi Standard (SOP) yang akan ditetapkan oleh MKN.

Tambahnya, memandangkan tarikh terbaharu sepak mula Liga Malaysia telah dianjak kepada 5 Mac dari 26 Februari, sudah pasti beliau selaku ketua jurulatih mahu pasukannya dapat berlatih lebih awal agar pemainnya mampu mencapai kecergasan 100 peratus bagi beraksi di perlawanan kompetitif.

“Sebagai jurulatih, sudah tentu saya amat mengharapkan kami semua pemain dapat berkumpul dan berlatih bersama-sama lebih awal agar pemain boleh bersedia pada perlawanan sulung, 5 Mac sebagaimana yang telah ditetapkan oleh MFL.

“Kami sempat berlatih bersama selama dua minggu sebelum arahan PKP dikeluarkan dan buat masa sekarang, pemain sedang cuba mengekalkan tahap yang sudah dibina melalui latihan persendirian di rumah.

“Jika semua pasukan dibenarkan berlatih, ia sudah tentu baik buat pemain untuk meneruskan tahap kecergasan yang telah dibina sebelum ini memandangkan liga kita akan bermula sebulan dari sekarang.

“Selain itu, saya juga berharap kami diberi ruang mengadakan perlawanan persahabatan dalam tempoh beberapa minggu sebelum liga bermula sebagai medan menguji kecergasan pemain serta memperbaiki taktikal kerana di sini sahajalah peluang buat kami melakukan penambahbaikan terhadap semua pemain sebelum liga bermula, ” katanya.

Hasrat yang sama turut diluahkan oleh ketua jurulatih Terengganu FC, Nafuzi Zain, yang mengakui semua pihak bersedia mematuhi apa jua SOP yang akan diberikan asalkan setiap pasukan berpeluang menjalani latihan bersama.

Beliau sedia mematuhi SOP yang lebih ketat asalkan tiada larangan buat pasukan mengadakan latihan memandangkan kebanyakan pasukan memerlukan masa bagi membentuk keserasian sesama pemain.

“Saya harapkan akan ada berita baik mengenai latihan buat tiap pasukan kerana kami amat memerlukannya ketika ini, malah sedia menerima apa jua SOP yang akan diberikan oleh pihak berkuasa.

“Biarpun kami antara pasukan paling awal membuat latihan iaitu pada 14 Disember lalu, tempoh sebulan yang kami lalui belum cukup jika mahu melihat pasukan ini bersedia.

“Terengganu banyak mengambil pemain baharu musim ini, jadi sudah tentu latihan secara bersama amat penting bagi mereka boleh memahami corak permainan yang akan saya terapkan selain faktor kecergasan, ” katanya.

Pada minggu lalu, MFL telah membuat keputusan untuk menunda tarikh sepak mula Liga Malaysia bagi musim 2021 pada 5 Mac 2021 susulan PKP di semua negeri kecuali Sarawak (PKP Bersyarat) sehingga awal bulan depan.

Ketua Pegawai Eksekutif MFL Dato’ Ab Ghani Hassan, juga berkata mereka telah bersedia menyediakan beberapa mekanisme seperti Prosedur Operasi Standard (SOP) latihan yang lebih ketat dan SOP latihan kem latihan berpusat secara kuarantin bagi memastikan Liga Malaysia musim 2021 berjalan lebih efektif, selamat dan menghindari segala prospek pandemik COVID-19.


beIN SPORTS Siar Perlumbaan F1 Secara Eksklusif Di 10 Wilayah Asia – Termasuk Malaysia

Saluran televisyen sukan, beIN SPORTS mendapat hak eksklusif untuk menayangkan perlumbaan Kejuaraan Dunia Formula1 (F1) untuk sepuluh wilayah di benua asia.

Hak eksklusif ini merangkumi kesemua perlumbaan Grand Prix (GP), Sprint Race, pusingan kelayakan dan sesi percubaan bermula musim 2023 hingga tamat musim 2025.

Saluran televisyen yang dimiliki oleh beIN Media Group ini akan mendapat hak untuk menyiarkan perlumbaan-perlumbaan F1 tersebut di Hong Kong, Singapura, Malaysia, Brunei, Indonesia, Timor-Leste, Filipina, Thailand, Laos dan Kemboja.

Liputan perlumbaan F1 ini akan dapat ditonton menerusi saluran beIN SPORTS di platform televisyen berbayar negara masing-masing termasuk aplikasi penstriman langsung, beIN Sports CONNECT.

Untuk makluman semua, perlumbaan F1 musim ini merangkumi 23 perlumbaan yang akan bermula di Bahrain (3-5 Mac) dan berakhir di Abu Dhabi (24-26 November).


Ranking BWF: Peng Soon-Liu Ying Menurun, Pang Ron-Yee See Meningkat 2 Anak Tangga

Kemaskini terbaru ranking oleh Persekutuan Badminton Dunia (BWF) memperlihatkan gandingan beregu campuran bebas (independent) negara, Chan Peng Soon dan Goh Liu Ying mencatatkan penurunan.

Ekoran terkandas di Pusingan 1 sebanyak dua kali berturut-turut dalam dua kejohanan terakhir yang disertai mereka, kedudukan Peng Soon-Liu Ying kini turun satu anak tangga menjadikan mereka menghuni ranking ke-9 dunia.

Dua lagi beregu bebas iaitu pasangan Tan Kian Meng dan Lai Pei Jing serta pasangan Goh Soon Huat dan Shevon Jemie Lai pula kekal di tangga ke-12 dan ke-23 dunia masing-masing.

Sementara itu, gandingan beregu campuran negara yang lebih muda iaitu Hoo Pang Ron dan Cheah Yee See pula menampilkan peningkatan yang positif dengan mendaki dua anak tangga berbanding kedudukan mereka yang terdahulu.

Kemaskini terbaru tersebut menyaksikan Pang Ron-Yee See menduduki tangga ke-23 dunia hasil daripada kejayaan mereka mara ke peringkat suku akhir kejohanan Indonesia Masters, minggu lalu.

Tidak dilupakan, sepasang lagi beregu campuran negara, Chen Tang Jie dan Peck Yen Wei turut mencatatkan peningkatan kedudukan ranking setelah mara ke Pusingan 2 kejohanan yang sama minggu lalu.

Mereka kini menghuni tangga ke-42 dunia setelah melangkau tiga anak tangga berbanding kedudukan mereka pada minggu lalu.

Featured Image: Badminton Photo / Badminton Association of Malaysia


Tiada Tunggakan Cuma Tahan Gaji Sehingga Capai Kemenangan – Norizam

Pemilik Kelantan FC, Norizam Tukiman menafikan dakwaan terdapat tunggakan dua bulan gaji dan beliau hanya menahan gaji bulan April para pemainnya sehingga kemenangan diperolehi pasukannya itu.

Kenyataan tersebut telah dibuat menerusi laman Facebook miliknya, ZAMSAHAM yang dilihat sebagai kenyataan balas kepada tuduhan dan kecaman yang dilemparkan kepada usahawan tersebut.

Tambah Norizam, semua pemain telah memperoleh gaji penuh mereka setiap bulan dan beliau turut menafikan berlakunya penolakan gaji pada bulan April, seperti mana yang tular di media sosial beberapa hari ini.

Sebaliknya, pemilik perniagaan francais Zamburger itu menjelaskan pemain Kelantan cuma dibayar lewat daripada tarikh yang sepatutnya dan ada yang dibayar secara berperingkat pada bulan yang sama tetapi tiada isu tunggakan gaji.

“Saya nak cari duit susah. Biarlah rasa berbaloi dengan kemenangan. Kalau tak menang, seri pun jadilah. Takdir ya takdir, tapi kenalah usaha lebih”, ujar Norizam di dalam kenyataan yang sama.

Dalam pada itu, usahawan berusia 39 tahun itu menggesa para pemain untuk berikan yang terbaik dan memperoleh kemenangan pada minggu ini dan sekiranya tewas, beliau mahu pasukannya tewas bermaruah.

Norizam turut berjanji akan membayar baki 50 peratus gaji yang ditahan. Walaupun begitu, pemilik Kelantan tersebut tidak menyatakan tempoh masa baki gaji tersebut akan dilunaskan.

Terdahulu, penjaga gol Kelantan, Farhan Abu Bakar tampil ke hadapan dengan perkongsian berkenaan isu gaji yang dialami dirinya dan rakan sepasukannya yang lain menerusi media sosial miliknya.


Olimpik 2020: Badminton Beregu Lelaki Diundi Bersama-sama Indonesia, Korea & Kanada

Pasangan badminton beregu lelaki negara, Aaron Chia dan Soh Wooi Yik bakal memulakan saingan dalam acara badminton beregu kategori lelaki di temasya Sukan Olimpik 2020 dalam Kumpulan D.

Pasangan yang menduduki tangga ke-9 dunia ini diundi menentang gandingan negara jiran tetangga Indonesia (Hendra Setiawan, Mohammad Ahsan), Korea (Choi Solgyu, Seo Seungjae) dan Kanada (Jason Anthony Ho-Shue, Nyl Yakura) dalam majlis undian yang diadakan, hari ini.

Untuk pengetahuan semua, pasangan beregu lelaki Indonesia merupakan gandingan yang sedang berada di tangga kedua dunia sementara Korea di tangga ke-8 dunia, pada ketika ini.

Saingan peringkat kumpulan ini akan bermula pada 24 Julai bertempat di Musashino Forest Sport Plaza.

Sebagai rekod, gandingan Aaron Chia dan Wooi Yik merupakan pemenang pingat emas pada temasya Sukan SEA Filipina 2019.


Kejohanan Dunia BWF: Singkir Kian Meng-Pei Jing, Beregu China Ini Kumpul 33 Kemenangan Berturut-turut

Beregu campuran No.2 dunia, Zheng Si Wei dan Huang Ya Qiong mematikan langkah Tan Kian Meng dan Lai Pei Jing di peringkat suku akhir pada Kejohanan Dunia BWF 2022.

Langkah itu terhenti selepas gandingan Si Wei-Ya Qiong berhasil menumpaskan beregu campuran bebas (independent) negara secara “straight set” dengan skor 21-9 dan 21-19 dalam tempoh 29 minit permainan yang tamat sebentar tadi.

TotalEnergies BWF World Championships 2022XD – Quarter final          🇨🇳Si Wei ZHENG🏅21 21 🇨🇳Ya Qiong HUANG🏅 9   9  🇲🇾Kian Meng TAN          🇲🇾Pei Jing LAI

🕗 in 29 minutes https://t.co/sD7gfyKdfw

— BWFScore (@BWFScore) August 26, 2022

Rekod pertembungan pasangan dari China ini menentang Kian Meng-Pei Jing sememangnya berpihak kepada mereka sejak sekian lama. Untuk pengetahuan semua, ini merupakan kemenangan ketujuh Si Wei-Ya Qiong daripada tujuh pertemuan mereka.

Namun begitu, satu rekod yang lebih menarik untuk diperkatakan adalah kemenangan Si Wei-Ya Qiong tadi menjadikan mereka telah merekodkan 33 kemenangan secara berturut-turut sejak Pusingan 32 di Kejohanan Badminton Asia (BAC) 2022 pada penghujung April lalu.

Kemenangan ini juga menjadikan mereka dua langkah sahaja lagi sebelum memungut gelaran kejuaraan yang ketujuh berturut-turut. Hanya peringkat separuh akhir dan perlawanan akhir sahaja yang memisahkan mereka setakat ini.

Enam kejuaraan berturut-turut yang diraih Si Wei-Ya Qiong sebelum ini adalah BAC, Terbuka Thailand, Indonesia Masters, Terbuka Indonesia, Terbuka Malaysia dan Malaysia Masters.

Sementara itu, berbalik kepada pasangan negara, pencapaian Kian Meng-Pei Jing di Kejohanan Dunia BWF pada kali ini merupakan yang terbaik dalam karier mereka setakat ini.

Ini berdasarkan pencapaian mereka mara buat julung kalinya ke peringkat suku akhir. Sebagai perbandingan, Kejohanan Dunia edisi 2021, 2019 dan 2017 disertai mereka berakhir di Pusingan 16. Manakala edisi 2018 pula tamat setakat Pusingan 32 sahaja.

Featured Image: Badminton Association of Thailand


Rating Sukanz: Gandingan Pemain Gantian Safawi-Syafiq Bantu Malaysia Cipta Kemenangan

Skuad kebangsaan berhasil mencetak kemenangan 1-0 ketika menentang skuad jiran tetangga, Thailand dalam aksi terakhir peringkat Kumpulan G dalam kelayakan Piala Dunia 2022/Piala Asia 2023.

Jaringan kemenangan Malaysia disumbangkan oleh pemain gantian, Safawi Rasid menerusi sepakan penalti pada babak kedua.

Berikut adalah rating pemain-pemain skuad Harimau Malaya ketika menentang Thailand:

Cemerlang menafikan beberapa peluang tepat ke arah gawang Malaysia sepanjang permainan dan yang paling penting merekodkan ‘clean sheet’.

Kebiasaannya beraksi di posisi bek kanan tetapi malam ini diletakkan di posisi bek kiri. Syahmi nampak bergelut untuk menyesuaikan diri. Acap kali ‘off position’ dan menyebabkan Thailand mengambil peluang untuk menyerang menerusi bahagiannya. Keluar pada minit ke-86 kerana kecederaan.

Gandingannya bersama Aidil memastikan gawang Malaysia tidak bocor pada perlawanan ini. Banyak ‘cover’ Syahmi yang ‘off position’ ketika Malaysia diserang.

Gandingan yang baik bersama Dion Cools dan banyak memimpin barisan pertahanan ketika diserang. Terpaksa keluar pada minit ke-67 kerana kecederaan.

Melakukan overlapping sehingga dapat menembusi kotak penalti Thailand. Ada kesefahaman baik bersama Arif Aiman. Namun, ada masanya Matt ‘off position’ disebabkan ghairah naik ke atas dan lupa untuk turun segera. Sekitar 10 minit terakhir, Matt beraksi di posisi bek kiri.

Azam Azih menjadi nadi untuk bahagian tengah Malaysia. Selain itu, Azam antara pemain yang rajin membantu ketika Malaysia bertahanan. Dia terpaksa keluar pada minit ke-80 kerana mendapat kecederaan.

Tidak begitu menyerlah persembahan Brendan Gan di atas padang pada malam ini. Dia dikeluarkan pada babak kedua.

Aksinya bersahaja tetapi amat membantu Malaysia menguasai bahagian midfield dalam perlawanan ini. Ada melakukan beberapa percubaan ke arah gawang Thailand.

Pada awalnya membentuk gandingan yang baik bersama Matt Davies di bahagian kanan tetapi selepas daripada itu, dia sedikit bergelut untuk terus memberikan impak. Arif dikeluarkan pada babak kedua.

Rajin dan bermain dengan bersungguh-sungguh dalam perlawanan ini. Melakukan pressing dan membantu pasukan bertahan ketika menghadapi sepakan penjuru. Memainkan peranan sebagai targetman dengan baik, ‘hold ball’ dan hantar kepada rakan sepasukan.

Aksi yang penuh bertenaga ditunjukkan oleh Akhyar dalam perlawanan ini. Beberapa kali menembusi kotak penalti lawan dan berhasil membuat percubaan. Turut rajin membantu ketika bertahan.

Masuk pada babak kedua dan kehadirannya beberapa kali membuka ruang buat Malaysia untuk masuk ke dalam kotak penalti Thailand. Penalti yang dimenangi oleh Safawi juga berpunca daripada Syafiq.

Juga masuk pada babak kedua bersama-sama Syafiq dan menjadi penjaring tunggal perlawanan.

Dominic masuk pada minit ke-67 menggantikan Aidil yang cedera. Memastikan Malaysia kekal tidak dibocori sehingga tamat permainan.

Dimasukkan pada minit ke-80 menggantikan Azam Azih. Tidak banyak dilakukannya sebagai pemain gantian di penghujung perlawanan.

Dimasukkan pada minit ke-86 untuk menggantikan Syahmi Safari.


Lim Teong Kim Berkemungkinan Besar ‘Sarung But’ Ganti Pemain Cedera

Ketua jurulatih Perak FC, Datuk Lim Teong Kim sempat berseloroh untuk kembali beraksi di atas padang bagi menggantikan pemain yang cedera selepas tonggak penyerangnya, Seo Seon-ung dikhabarkan mengalami kecederaan serius.

Reaksi itu diberikan beliau selepas tampak kecewa dan berang terhadap kekasaran yang dilakukan ke atas penyerang Korea Selatan tersebut serta menempelak situasi perlawanan ketika itu sebagai tidak adil.

“Awak suruh saya menerima (keadaan) begini sebagai jurulatih. Mengapa begini? Nanti saya kata macam-macam, dia (badan induk bola sepak negara) akan denda saya. Kita perlu orang yang betul-betul buat sesuatu supaya kedua-dua pihak dapat keadilan.”

“Itu sahaja permintaan kami. Sekarang, Seo (Seon-ung) telah cedera dan berkemungkinan besar, saya perlu bermain”, tegas Teong Kim ketika sidang media selepas perlawanan menentang Johor Darul Ta’zim (JDT).

Penyerang berusia 23 tahun itu menjadi sandaran utama Perak dalam semua perlawanan Liga Super setakat ini serta muncul penjaring terbanyak kelab dengan 3 gol sebelum mengalami kecederaan setelah dikasari pertahanan lawan, Shane Lowry.

Dalam perlawanan tersebut, JDT berjaya meraih 3 mata penuh di Ipoh selepas membenam Perak dengan lima jaringan tanpa balas menerusi Hasnul Zaim (OG), Diogo Luis Santo, Bergson serta jaringan berganda Leandro Velasquez.

Kemenangan ini meletakkan skuad berjulukan Harimau Selatan itu kekal di puncak liga dengan 21 mata selepas 7 perlawanan.

Featured Image: Perak Football Club


Legenda Liverpool Lihat Skuad Arteta Belum Layak Duduki ‘Top 4’ EPL

Legenda Liverpool, Graeme Souness melihat skuad Arsenal kendalian Mikel Arteta belum mampu menempatkan diri dalam kalangan empat pasukan terbaik Liga Perdana Inggeris (EPL), musim ini.

Walaupun The Gunners telah memenangi dua kejuaraan iaitu Piala FA dan Perisai Komuniti, Souness meramalkan kedudukan empat terbaik hanya diisi oleh pasukan Liverpool, Manchester City, Machester United dan Chelsea.

🗓 #OnThisDay in 1978, Graeme Souness joined the Reds…🏆 5⃣ League Championships & 3⃣ European Cups. 👊 Dominant. pic.twitter.com/IEeZDP2rqq

“Ramai orang memberi tumpuan kepada Arsenal, tetapi saya lihat mereka belum cukup kuat. Saya menjangkakan cabaran lebih sengit daripada United dan Chelsea musim akan datang.

“Jika kamu tanya saya, saya ramal empat pasukan teratas adalah Liverpool, United, City dan Chelsea.

“United akan lebih baik dengan kehadiran Donny Van de Beek, tetapi mereka mungkin berhadapan dengan sedikit isu di hadapan gawang.

“Chelsea telah melakukan beberapa perpindahan (pemain) bagus, tetapi kita lihat secepat mana Timo Werner, Hakim Ziyech dan Kai Havertz dapat menyesuaikan diri,” katanya yang dipetik daripada kolum Sunday Times.

Untuk rekod, musim lalu Arsenal menamatkan saingan liga di kedudukan kelapan. Ianya merupakan keputusan terburuk sejak musim 1994/95 di mana mereka tamat di kedudukan ke-12.


‘Si Senor’ Kini Di Jeddah, Firmino Sertai Mendy di Al-Ahli

Penyerang versatil, Roberto Firmino mengesahkan destinasi seterusnya apabila kelab Liga Professional Arab Saudi, Al-Ahli mengumumkan kehadiran pemain tersebut dengan kontrak selama tiga tahun sehingga 2026.

Firmino yang lebih mesra dikenali sebagai Bobby menjadi pemain import kedua ditandatangani Al-Ahli musim ini setelah bekas penjaga gol Chelsea, Edouard Mendy terlebih dahulu menyertai skuad berjulukan Al-Malaki, seminggu lalu.

Pengumuman tersebut hadir menerusi perkongsian di pelbagai media sosial kelab yang turut menampilkan video penyerang Brazil itu menandatangani kontrak dengan gaya ikoniknya; no-look (tanpa pandang).

Signing the contract with his no-look finish style 🫣

— Al-Ahli Saudi Club (@ALAHLI_FCEN) July 4, 2023

Untuk makluman, Firmino memulakan karier professionalnya bersama Figueirense sebelum berhijrah ke benua eropah untuk bersama Hoffenheim yang mana mula mengangkat namanya dan menarik minat Jurgen Klopp untuk mendapatkan khidmatnya.

Sebelum ini, pemain berusia 32 tahun itu sah meninggalkan Liverpool selepas 8 musim bersama The Reds dan memenangi tujuh kejuaraan termasuk menamatkan kemarau Liga Perdana Inggeris (EPL) serta menjuarai Liga Juara-Juara UEFA (UCL).

Firmino meninggalkan legasi yang besar di EPL sejak berhijrah dari Hoffenheim pada 2015. Anak jati Maceio itu menjadi penjaring terbanyak kelahiran Brazil dalam saingan liga tersebut selepas menjaringkan 71 gol, diikuti dengan Gabriel Jesus (58) dan Richarlison (48).

Featured Image: Al-Ahli Saudi Club


FAM Tak Bida Hos Kejohanan Piala AFC B-23 Selepas China Tarik Diri

Persatuan Bolasepak Malaysia (FAM) tidak melakukan bidaan untuk menganjurkan kejohanan Piala AFC Bawah 23 Tahun (B-23) setelah China menarik diri.

Menurut laporan New Straits Times, FAM tidak melakukan bidaan kerana badan induk bola sepak benua asia tersebut mahu menganjurkan pertandingan tersebut di negara zon asia barat.

AFC notes the Chinese Football Association’s (CFA) decision to withdraw from hosting the AFC U23 Asian Cup 2022.The invitation process to host the final Competitions of the 2022 and 2024 editions of the AFC U23 Asian Cup will be re-opened.

Terdahulu Konfederasi Bolasepak Asia (AFC) mengumumkan keputusan Persatuan Bolasepak China (CFA) menarik diri daripada menganjurkan kejohanan tersebut.

Penarikan diri itu dibuat atas alasan pertindihan jadual, kesukaran untuk menyiapkan stadium mengikut waktu untuk acara antarabangsa dan juga pandemik Covid-19.

Justeru AFC telah membuka kembali bidaan kepada sesiapa yang mahu menganjurkan kejohanan tersebut untuk edisi 2022 dan 2024.

Featured Image: Football Association of Malaysia


Terbuka India: Zii Jia Lepasi Cabaran Shesar Di Pusingan 32

Jaguh badminton perseorangan lelaki tanah air, Lee Zii Jia berhasil melepasi cabaran pemain Indonesia sekaligus mengelak daripada mengulangi skrip terkandas pada Pusingan 32 seperti di kejohanan Terbuka Malaysia, minggu lalu.

Ketika turun berhadapan dengan Shesar Hiren Rhustavito di saingan Terbuka India pada petang tadi, Zii Jia melakar kemenangan menerusi tiga set permainan yang berkesudahan dengan skor 20-22, 21-19 dan 21-12.

YONEX SUNRISE India Open 2023MS – R3220 21 21 🇲🇾LEE Zii Jia🥇

22 19 12 🇮🇩Shesar Hiren RHUSTAVITO

— BWFScore (@BWFScore) January 18, 2023

Perlawanan melibatkan pemain yang menduduki ranking kedua dan ke-24 dunia itu berlangsung melebihi satu jam permainan di Gelanggang 1 bertempat di KD Jadhav Indoor Hall, New Delhi.

Untuk makluman semua, ini merupakan pertemuan kesepuluh melibatkan kedua-dua pemain di pentas antarabangsa.

Kemenangan dilakar Zii Jia pada hari ini menjadikan rekod pertemuan Zii Jia dan Shesar seimbang lima kemenangan masing-masing.

Sementara itu, Zii Jia yang berjaya melangkah ke Pusingan 16 saingan berstatus Jelajah Dunia Super 750 BWF ini akan menantikan cabaran samada daripada pemain China ranking ke-22, Li Shi Feng atau pemain senegara yang menduduki ranking ke-27, Ng Tze Yong.


Petronas Tarik Penajaan Ke Atas Sepang Racing Team Mulai 2022

Syarikat minyak dan gas Malaysia, Petronas akan menarik penajaan ‘title sponsorship’ ke atas pasukan Sepang Racing Team (SRT) mulai tahun 2022.

Laporan oleh motorsport.com itu turut menyebut bahawa pasukan tersebut mahu menggugurkan Petronas Sprinta Racing Team yang beraksi dalam saingan Moto2 dan Moto3 World Championship.

Ini membolehkan pasukan yang dimiliki oleh Litar Antarabangsa Sepang (SIC) itu memberikan tumpuan khusus kepada pasukan yang beraksi dalam saingan MotoGP World Championship.

Untuk makluman semua, SRT melakukan penampilan pertama dalam kelas Moto3 pada tahun 2015 sebelum melebarkan sayapnya ke kelas Moto2.

Pada tahun 2019, SRT mengorak langkah memperkenalkan pasukan MotoGP selaku pasukan satelit Yamaha dengan mempertaruhkan dua pelumba muda, Fabio Quartararo dan Franco Morbidelli.

Gandingan tersebut mencetuskan sensasi dalam saingan MotoGP dan memberikan Petronas Yamaha SRT menaiki tujuh podium selain daripada bermula di petak pertama sebanyak enam kali.

Pasukan ini juga memenangi enam perlumbaan pada tahun 2020 dan Morbidelli muncul naib juara di belakang pelumba Suzuki, Joan Mir.


Beregu Campuran No.1 Dunia Menangi Terbuka Malaysia – Kejuaraan Kelima Berturut-turut

Pasangan No.1 dunia, Zheng Si Wei dan Huang Ya Qiong muncul selaku pemenang bagi kategori beregu campuran saingan Terbuka Malaysia 2022 – Jelajah Dunia Super 750 BWF.

Beregu dari China ini mengesahkan kejuaraan selepas berhasil menumpaskan wakil Thailand merangkap pasangan yang berada di ranking kedua dalam perlawanan akhir yang berlangsung di Axiata Arena, sebentar tadi.

Dalam perlawanan terbabit, Si Wei-Ya Qiong berjaya mengalahkan Dechapol Puavaranukroh dan Sapsiree Taerattanachai secara “straight set” dengan skor yang berkesudahan 21-13 dan 21-18 dalam tempoh masa 35 minit permainan.

PETRONAS Malaysia Open 2022XD – Final          🇨🇳Si Wei ZHENG🏅21 21 🇨🇳Ya Qiong HUANG🏅13 18 🇹🇭Dechapol PUAVARANUKROH          🇹🇭Sapsiree TAERATTANACHAI

🕗 in 35 minutes https://t.co/KjKsSSrnBq

— BWFScore (@BWFScore) July 3, 2022

Berdasarkan “head-to-head” di pentas antarabangsa, kemenangan yang direkodkan pada hari menjadikan Si Wei-Ya Qiong telah meraih 10 kemenangan daripada 13 pertemuan menentang Puavaranukroh-Taerattanachai.

Sebagai tambahan, ini merupakan kejuaraan kelima berturut-turut yang dimenangi oleh Si Wei-Ya Qiong untuk tahun 2022 selepas meraih gelaran Kejohanan Badminton Asia (BAC), Terbuka Thailand, Indonesia Masters dan Terbuka Indonesia.

Ini juga bermakna, Si Wei-Ya Qiong turut merekodkan 25 kemenangan berturut-turut hasil daripada muncul juara daripada lima kejohanan terbabit.

Featured Image: Badminton Association of Thailand


Spurs Cadang Naikkan Gaji Son Heung-min Kepada £200,000 Seminggu

Kelab berpangkalan di Kota London, Tottenham Hotspur dilaporkan menawarkan penyerang sayap, Son Heung-min kenaikan gaji kepada £200,000 seminggu tidak termasuk bonus.

Jumlah tersebut dikatakan satu kali ganda melebihi gaji semasanya. Sekiranya tawaran baharu tersebut ditandantangani, Son akan meraih gaji menyamai penyerang dan kapten pasukan, Harry Kane, demikian laporan Football Insider.

Spurs dilihat bekerja keras untuk memastikan pemain Korea Selatan yang sedang di kemuncak prestasinya itu melanjutkan kontrak bersama mereka walaupun jendela perpindahan pemain telah pun ditutup.

Dan perbincangan kenaikan gaji dan lanjutan kontrak ini sedang berjalan di antara Son dan ahli lembaga pengarah Spurs. Keputusan akhir dijangka akan diketahui pada hujung tahun ini.

Pengurusinya, Daniel Levy dan ahli lembaga Spurs tidak mahu kes seperti Christian Eriksen di mana pemain bintang mereka pergi meninggalkan mereka dengan harga yang murah.

Musim ini menyaksikan Son telah menjaringkan sembilan gol daripada lapan perlawanan termasuk ketika menentang LASK dalam saingan Liga Europa baru-baru ini.


Indonesia Masters: Beregu China No.424 Dunia Singkir ‘Patatimo Boys’ Di Pusingan Kelayakan

Pasangan beregu lelaki negara yang terkenal dengan julukan ‘Patatimo Boys’ tidak dapat melakukan debut di pentas berstatus Jelajah Dunia Super 500 BWF apabila tersingkir di Pusingan 1 kelayakan Indonesia Masters 2022, sebentar tadi.

Gandingan Wan Arif Junaidi dan Muhammad Haikal yang menghuni ranking ke-80 dunia itu tumpas kepada beregu lelaki China yang baru sahaja digandingkan penghujung Mei lalu, Wang Chang dan Liang Wei Keng. Mereka kini menghuni di ranking ke-424 dunia.

DAIHATSU Indonesia Masters 2022.MD – Qualification quarter final          🇨🇳Wei Keng LIANG🏅21 21 🇨🇳Chang WANG🏅15 16 🇲🇾Junaidi ARIF          🇲🇾Muhammad HAIKAL

🕗 in 35 minutes https://t.co/UsUiKWGdfH

— BWFScore (@BWFScore) June 7, 2022

Dalam perlawanan tersebut, Arif-Haikal tumpas secara “straight set” dengan skor 15-21 dan 16-21 dalam tempoh masa 35 minit permainan yang berlangsung di Gelanggang 3, Istora Senayan, Jakarta.

Kekalahan itu menjadikan mereka gagal layak ke Pusingan 32 kelompok undian utama (main draw) Indonesia Masters. Kemaraan itu diraih beregu China ini dan menanti mereka di pusingan tersebut adalah beregu Jepun yang menduduki ranking ke-52 dunia, Hiroki Okamura dan Masayuki Onodera.

Featured Image: Badminton Association of Malaysia


Terbuka Vietnam: Beregu Ranking 256 Dunia Singkir Peng Soon-Yee See Di Suku Akhir

Tiada sebarang kelibat wakil negara akan beraksi dalam peringkat separuh akhir kejohanan Terbuka Vietnam – Jelajah Super 100 BWF – bagi kategori beregu campuran.

Ini selepas Chang Peng Soon dan Cheah Yee See yang diletakkan sebagai pilihan ketiga kejohanan kandas di peringkat suku akhir, sebentar tadi.

Peng Soon-Yee See kandas selepas beregu India yang menghuni ranking ke-256 dunia, Rohan Kapoor dan Reddy Sikki menumpaskan mereka secara “straight set” dengan skor 21-19 dan 21-17 dalam tempoh 39 minit.

YONEX-SUNRISE Vietnam Open 2022XD – Quarter final          🇮🇳Rohan KAPOOR🏅21 21 🇮🇳N. Sikki REDDY🏅19 17 🇲🇾Peng Soon CHAN          🇲🇾Yee See CHEAH

🕗 in 39 minutes https://t.co/S62IIZSRYZ

— BWFScore (@BWFScore) September 30, 2022

Untuk makluman, ini merupakan peringkat suku akhir yang pertama dijejaki oleh Peng Soon-Yee See dalam kejohanan anjuran Persekutuan Badminton Dunia (BWF) sejak kembali bergandingan bermula Jun lalu.

Selain itu, Peng Soon-Yee See pernah menjejaki satu lagi pentas suku akhir dalam temasya Sukan Komanwel Birmingham 2022 yang berlangsung sekitar awal Ogos lalu.

Sebelum itu, sepasang lagi wakil beregu campuran negara, Low Juan Shen dan Goh Liu Ying terlebih dahulu mengalami nasib yang sama tersingkir di peringkat suku akhir apabila tumpas kepada beregu Indonesia, Zachariah Sumanti dan Hediana Julimarbela.

Dengan tamatnya kempen Terbuka Vietnam, Peng Soon-Yee See akan mengalihkan tumpuan kepada kejohanan seterusnya, Terbuka Denmark – Jelajah Dunia Super 750 – yang akan berlangsung bermula 18 Oktober kelak.


Kenali Rabih Ataya Penyerang Sayap Laju, Lincah & Licik Yang Menjuarai Piala AFC

Perpindahan penyerang sayap skuad kebangsaan Lubnan, Rabih Ataya ke pasukan yang baru sahaja mendapat promosi ke saingan Liga Super 2020, UITM FC mengejutkan segelintir pemerhati bola sepak namun tidak bagi majoriti peminat tempatan.

Bagi segelintir peminat bola sepak, ianya amat mengejutkan kerana bukan sahaja status Rabih sebagai pemain skuad kebangsaan Lubnan tetapi selaku pemain yang baru sahaja menjulang trofi kejohanan antarabangsa iaitu Piala AFC 2019 bersama pasukan berpangkalan di tanah kelahirannya, Al Ahed FC.

Manakala pasukan yang disertainya pula merupakan sebuah pasukan kerdil yang bukan sahaja tidak pernah beraksi di pentas antarabangsa malahan pertama kali menjejakkan kaki ke saingan utama bola sepak Malaysia sejak ditubuhkan pada 2008.

Aksi sulungnya bersama skuad The Lion Troops ketika menentang Melaka tidak begitu memberangsangkan malahan pasukannya mencatatkan kekalahan 2-0 termasuk ketika tewas 2-1 menentang juara bertahan liga, Johor Darul Ta’zim (JDT).

Namun ketika perlawanan ketiga menentang Kedah, Rabih Ataya menjadi buah mulut para peminat selepas aksinya yang memporak-porandakan pasukan Kedah sehingga berjaya mengikat juara Piala FA 2019 itu seri 1-1 di Stadium UiTM, Shah Alam.

Memiliki ketinggian menghampiri 1.8 meter, Rabih seringkali diturunkan oleh ketua jurulatih UITM FC, Frank Bernhardt untuk mengisi posisi penyerang sayap atau pemain tengah menyerang (attacking midfielder) di bahagian sisi.

Dia diletakkan di situ kerana Bernhardt menyedari Rabih memiliki kemampuan untuk melakukan larian dengan bola, memiliki gerakan yang lincah dan licik untuk memasuki kawasan kotak penalti lawan dari bahagian sisi sebelum melakukan hantaran kepada rakan sepasukan yang menunggu di hadapan pintu gol.

Rabih bukan sahaja cemerlang menjalankan tugasan tersebut malahan kemampuannya untuk memainkan peranan selaku pemain No.10 dengan melakukan killer pass turut menjadikannya sebagai nadi utama serangan pasukan sepanjang UITM FC mengharungi saingan musim ini.

Ambil perhatian juga terhadap hantaran lintang kaki kirinya dan sepakan percuma daripada Rabih Ataya!

Anda boleh lihat aksi dan persembahan Rabih Ataya yang memainkan peranan seperti dinyatakan di atas ketika menentang Kelantan, Kedah dan Selangor pada pautan di bawah:

Pemain ini memulakan karier bola sepak bersama pasukan berpangkalan di tanah airnya, Tadaman Sour. Namun namanya mula menjadi perhatian umum apabila menyertai Al Ansar Football Club selama lapan musim.

Pernah sekali berkelana di luar negara selama dua musim dengan menyertai pasukan Zob Ahad Esfahan FC yang beraksi dalam saingan bola sepak Iran dan selepas itu kembali ke tanah airnya dengan bergabung bersama Al Ahed FC.

Antara deretan kejuaraan yang pernah dikecapinya adalah Liga Premier Lubnan (2 kali), Piala FA Lubnan (2 kali) dan Piala Super Lubnan (3 kali). Kejuaraan tertinggi pastinya Piala AFC yang dimenanginya bersama Al Ahed FC pada tahun 2019.

Sehingga artikel ini ditulis, berita tidak rasmi mengatakan Rabih Ataya telah menyertai pasukan berpangkalan di utara semenanjung tanah air iaitu Kedah.

Sekiranya perpindahan Rabih ke skuad Helang Merah kendalian ketua jurulatih, Aidil Sharin Sahak adalah benar, apakah kelebihan yang akan diperolehi oleh Kedah untuk mengharungi saingan musim hadapan?

Pertamanya, Kedah dapat memanfaatkan kelajuan, kelincahan dan kelicikan Rabih di bahagian sisi dan sayap untuk membawa bola ke dalam kotak penalti atau sisi padang sebelum melakukan hantaran ke bahagian tengah.

Keduanya, Rabih boleh mengisi kelompongan posisi No.10 pasukan Kedah musim ini. Selepas pemergian Edgar Bernhardt pada penghujung musim 2019, Aidil cuba menggunakan sistem dua penyerang di mana Kpah Sherman sebagai penyerang utama di posisi paling atas dan Tchetche Kipre pula sebagai penyerang kedua dah juga pemain No.10 tetapi tugas kedua itu tidak begitu efektif dilakukan oleh Tchetche.

Ketiganya adalah pengalaman dan mentaliti Rabih yang pernah menjuarai Piala AFC dan saingan-saingan domestik bersama pasukan di Lubnan. Ini penting supaya Kedah dapat memberikan cabaran dalam saingan Piala AFC 2021 dan juga saingan Liga Malaysia 2021 sekaligus menamatkan saingan musim hadapan di posisi sebaik mungkin.


KL City Sambar Penyerang Kelab Seterunya, Herlison Caion

Skuad berpangkalan di ibu kota, Kuala Lumpur City FC (KL City) membuat kejutan dengan menyambar khidmat penyerang kelahiran Brazil, Herlison Caion yang merupakan pemain kelab seterunya di Lembah Klang, Selangor FC pada musim lalu.

Kehadiran penyerang berusia 32 tahun bersama KL City itu diumumkan secara rasmi menerusi satu video pengenalan pemain yang berdurasi 35 saat di pelbagai platform laman sosialnya, pada hari ini.

Pastinya pemilihan Caion sebagai penyerang import baharu buat KL City didorong oleh ketajamannya di hadapan gawang sepanjang musim lalu.

The Boy from The Other Side of The Fence

The Brazilian pure striker joins the City Boys! 🔴⚪

With 14 goals scored in Super League 2022, he aims for more this season!

Fuhh, we can’t wait! 🤩#KLCityFC #KLPride #SampaiMatiKualaLumpur pic.twitter.com/nP82XQJSsD

— Kuala Lumpur City Football Club (@KLCityFootball) January 11, 2023

Ini terbukti menerusi sumbangannya terhadap Selangor yang berhasil meledak 24 gol serta mencipta lapan bantuan gol (assist).

Untuk makluman semua, Caion menjadi pemain import baharu yang keempat ditandatangani oleh skuad kendalian Bojan Hodak pada jendela perpindahan kali ini.

Sebelum ini, skuad berjulukan The City Boys ini telah mengikat khidmat Tchetche Kipre (penyerang), Patrick Reichelt (pemain sayap) dan Sebastian Avanzini (pertahanan).

Sebagai tambahan, Caion yang pernah beraksi di Thailand, Korea, Iraq, Denmark serta negaranya sendiri menjadi ejen bebas apabila Selangor mengumumkan pelepasannya, semalam.

Featured Image: Malaysian Football League


Sukan SEA: Selepas Jadual Liga Dipinda, Sabah Lepaskan Saddil Beraksi Bersyarat

Pasukan Liga Super, Sabah FC memaklumkan membuat keputusan untuk membenarkan pemain tonggaknya, Saddil Ramdani untuk menyertai skuad bawah 23 tahun (B-23) bagi menghadapi temasya Sukan SEA Vietnam 2021.

Sebelum ini skuad The Rhinos berkeras untuk tidak melepaskan pemain berusia 23 tahun tersebut kerana temasya Sukan SEA itu dianjurkan di luar daripada kalendar FIFA. Ia menjadikan kelab tidak diwajibkan untuk melepaskan pemain walapun diminta oleh barisan kejurulatihan skuad kebangsaan.

Bagaimanapun, pendirian itu berubah sejurus Malaysian Football League (MFL) mengumumkan pindaan judual liga baru-baru ini. Dan hari ini, Sabah mengumumkan membenarkan Saddil menyertai skuad Garuda Muda dengan bersyarat setelah berbincang dengan kejurulatihan skuad jiran tetangga itu.

“Setelah diadakan perbincangan bersama ketua jurulatih Indonesia, Shin Tae-yong dan Pengarah Teknikal PSSI, Indra Sjafri satu persetujuan telah dicapai untuk membenarkan Saddil menyertai skuad kebangsaan B-23 Indonesia agar dapat membantu pasukan pada perlawanan pertama menentang Vietnam pada 6 Mei 2022.”

“Namun demikian, Saddil perlu kembali ke Kota Kinabalu bagi melaporkan diri bersama Sabah pada 10 Mei 2022 bagi menghadapi dua saingan penting menentang Kelantan United (13 Mei) dan Pulau Pinang (17 Mei).” kongsi kenyataan kelab yang dikeluarkan hari ini.

Pada masa yang sama, Sabah juga bersetuju untuk melepaskan Saddil untuk bersama skuad Garuda lebih awal bagi menghadapi Piala Asia 2023 – Pusingan Kelayakan Ketiga pada 18 Mei hingga 15 Jun dimana kalendar FIFA bermula 30 Mei hingga 14 Jun.


Arif Aiman Masih Tak Berpuas Hati Dengan Permainannya

Persembahan pemain sayap lincah berusia 20 tahun, Arif Aiman Hanapi antara yang mencuri tumpuan para peminat dan memberikan impak buat skuad Harimau Malaya semasa menentang Hong Kong dalam Perlawanan Antarabangsa Tier 1 di Stadium Nasional Bukit Jalil (SNBJ).

Namun begitu, Arif yang juga merupakan pemain Johor Darul Ta’zim (JDT) ini masih tidak berpuas hati dengan corak permainannya dan memasang tekad untuk meningkatkan ke tahap yang lebih baik daripada itu.

“Saya sentiasa tak berpuas hati dengan apa saya main, saya akan mencuba sampai saya berpuas hati (dan) barulah saya akan bercakap (seperti itu),” katanya selepas perlawanan semalam.

Dalam perlawanan tersebut, Arif yang beraksi sebagai sayap kanan acap kali dilihat berhasil menebuk pertahanan kanan dan memasuki kawasan kotak penalti Hong Kong sebelum mencipta peluang buat rakan sepasukan.

Sayang sekali peluang-peluang yang diciptanya itu tidak dapat diterjemahkan kepada jaringan oleh rakan sepasukan yang lain terutamanya penyerang-penyerang.

Pada masa yang sama, Arif turut menolak label tonggak utama (key player) terhadap dirinya dan menganggap semua pemain adalah sama penting di dalam skuad Harimau Malaya.

“Saya tak harap diri saya key player sebab saya hanya pemain biasa sahaja, semua pemain adalah key player untuk dalam satu pasukan, bukan saya seorang sahaja,” tambahnya.

Featured Image: Football Association of Malaysia


Wartawan ESPN Dedah Man Utd Mahu Bawa Ronaldo ke Old Trafford

Kelab Liga Perdana Inggeris (EPL), Manchester United dikatakan mahu membawa kembali bekas pemain bintangnya, Cristiano Ronaldo ke Stadium Old Trafford, musim hadapan.

Man Utd mahu membawa Ronaldo selepas Juventus dilaporkan mahu melepaskan pemain itu pada penghujung musim ini untuk mendapatkan wang tunai dan mengelakkannya keluar secara percuma setelah tamat kontraknya kelak.

Perkhabaran mengenai hasrat Man Utd itu didedahkan oleh seorang wartawan ESPN TV Amerika, Christian Martin menerusi satu ciapan di laman twitternya.

ULTIMO MOMENTO: nuestras fuentes en Manchester y en Oporto nos confirman que Manchester United tentó a Cristiano Ronaldo con un regreso al club para la próxima temporada. El portugués lo analiza. Juventus lo negociaria si él lo pide. pic.twitter.com/NDTVkAYCcF

“Sumber kami di Manchester dan Porto mengesahkan bahawa Manchester United mahukan Ronaldo kembali ke kelab itu musim hadapan.

“Pemain Portugal itu sedang mempertimbangkannya. Juventus akan mengadakan perbincangan jika Ronaldo mahukannya.” tulisnya.

Selain itu, perancangan untuk menjual Ronaldo juga mengambil kira kedudukan kewangan skuad Old Lady yang terjejas ekoran pandemik Covid-19.

Tambahan pula, Ronaldo merupakan penerima gaji tertinggi dalam skuad Juventus sekitar £540,000 seminggu dan melepaskannya akan mengurangkan bebanan kewangan mereka.

Untuk rekod, Ronaldo merupakan pemain Man Unted dari tahun 2003 hingga 2009 sebelum berhijrah ke kelab gergasi Sepanyol, Real Madrid.


Terbuka Jepun: Yew Sin-Ee Yi Hadap Pemenang Emas Olimpik Di Pusingan 16

Langkah kanan yang dimulakan beregu lelaki No.2 tanah air, Ong Yew Sin dan Teo Ee Yi di Terbuka Jepun membawa mereka berhadapan dengan pemenang emas Sukan Olimpik 2020, Lee Yang dan Wang Chi-lin.

Terdahulu, Yew Sin-Ee Yi berjaya melakar kemenangan ke atas pasangan Perancis, Lucas Corvee dan Ronan Labar pada Pusingan 32 yang berlangsung sekitar tengah hari tadi, waktu Malaysia.

Dalam pertarungan tersebut, Yew Sin-Ee Yi meraih kemenangan dengan bergaya iaitu secara “straight set” dengan skor 21-15 dan 21-18 dalam tempoh 36 minit permainan.

DAIHATSU Japan Open 2023MD – R32          🇲🇾ONG Yew Sin🏅21 21 🇲🇾TEO Ee Yi🏅          🇫🇷Lucas CORVEE15 18 🇫🇷Ronan LABAR

— BWFScore (@BWFScore) July 25, 2023

Berdasarkan rekod pertemuan, Yew Sin-Ee Yi dan Lee-Wang telah bertemu sebanyak enam kali di pentas antarabangsa dan kedua-duanya meraih tiga kemenangan masing-masing.

Bagaimanapun, tiga pertemuan terakhir di Kejohanan Dunia BWF 2021, Terbuka Malaysia 2022 dan Terbuka Seluruh England 2023 memihak kepada Yew Sin-Ee Yi.

Sementara itu, Lee-Wang yang kini berada di ranking ke-18 dunia pula mara ke peringkat yang sama selepas menundukkan wakil China, Chen Bo Yang dan Liu Ying juga secara “straight set” dengan skor 21-17 dan 21-11 dalam tempoh 32 minit permainan.

DAIHATSU Japan Open 2023MD – R32          LEE Yang🏅21 21 WANG Chi-Lin🏅          🇨🇳CHEN Bo Yang17 11 🇨🇳LIU Yi

— BWFScore (@BWFScore) July 25, 2023

Featured Image: Badminton Association of Malaysia


ACL 2022: Gol Sendiri Ulsan Hantar JDT Ke Saingan Kalah Mati Buat Pertama Kali Dalam Sejarah

Satu jaringan sendiri oleh pemain Ulsan Hyundai pada masa kecederaan membolehkan Johor Darul Ta’zim (JDT) mara ke saingan kalah mati Liga Juara-Juara AFC (ACL) buat pertama kali dalam sejarah.

Gol jaringan sendiri itu dijaringkan oleh pertahanan, Park Jong-woo pada minit ke-90+4 sekaligus membolehkan skuad kendalian Benjamin Mora ini merekodkan kemenangan 2-1.

FT | 🇲🇾 Johor Darul Ta'zim 2-1 Ulsan Hyundai 🇰🇷

🎭 Late, late drama at the Sultan Ibrahim Stadium as a stoppage time own goal helps JDT book a historic #ACL Round of 16 berth! #ACL2022 | #JDTvUHD pic.twitter.com/VF0HcDHxeQ

— #ACL2022 (@TheAFCCL) April 30, 2022

Sebelum itu, JDT terlebih dahulu mendahului seawal minit ke-5 menerusi sepakan percuma oleh Leandro Velazquez. Namun, Ulsan berhasil menyamakan kedudukan menerusi Jun Amano, seminit kemudian.

Untuk makluman semua, kemenangan yang diraih oleh JDT ini menjadikan mereka mendahului Kumpulan I dengan 13 mata secara keseluruhan. Ianya membolehkan mereka mara ke saingan kalah mati secara automatik selaku juara kumpulan.

Tangga kedua pula dihuni oleh Kawasaki Frontale yang berhasil mencatatkan kemenangan 1-0 ke atas Guangzhou FC petang tadi. Secara keseluruhan mereka mengumpul 11 mata. Ulsan pula di tangga ketiga dengan 10 mata.

Featured Image: Johor Southern Tigers


Diuji Negatif Buat Kali Ke-2, Rossi Kembali Belumba di GP Eropah

Pelumba Monster Energy Yamaha, Valentino Rossi akhirnya kembali menyertai saingan MotoGP untuk perlumbaan GP Eropah.

Pelumba berusia 41 tahun itu dibenarkan menyertai perlumbaan setelah ujian Covid-19 yang dilakukan ke atasnya menunjukkan keputusan negatif buat kali kedua, semalam.

There he is!!!! 🤩@ValeYellow46's second PCR test came back negative. He is back in our pit box and will be riding tomorrow! 💛🙌🙌🙌#MonsterYamaha | #MotoGP | #EuropeanGP pic.twitter.com/rwtIVf4oiQ

Perkembangan ini diumumkan sendiri oleh pasukannya menerusi satu makluman di media sosial mereka.

Sebelum ini, Rossi terlepas dua perlumbaan di Motorland Aragon setelah diuji positif Covid-19, bulan lalu.

Ketika ini, Rossi yang merupakan juara dunia sebanyak tujuh kali menduduki tangga ke-15 dalam ranking keseluruhan dunia hasil kutipan 58 mata.

Featured Image: Monster Energy Yamaha